ΟΙ ΟΜΟΡΦΙΕΣ ΤΟΥ ΟΛΥΜΠΟΥ ΜΙΑ ΔΡΑΣΚΕΛΙΑ ΑΠΟ ΤΗ ΛΑΡΙΣΑ - Paidis.com\nΟΙ ΟΜΟΡΦΙΕΣ ΤΟΥ ΟΛΥΜΠΟΥ ΜΙΑ ΔΡΑΣΚΕΛΙΑ ΑΠΟ ΤΗ ΛΑΡΙΣΑ\n11/08/2018 Paidis.com ΚΟΙΝΩΝΙΑ 0\nΓια ισόρροπη ανάπτυξη με έργα σε βασικές υποδομές έκανε λόγο ο Μ. Χαρακόπουλος\n«Αν και η Λάρισα θεωρείται πρωτεύουσα του κάμπου, είναι μόλις μια δρασκελιά από τις ομορφιές του Ολύμπου και τα χωριά του. Η αξιοποίηση των οικισμών αυτών, άλλα και των ιστορικών θρησκευτικών μνημείων τους, αναμφίβολα, θα συμβάλει στην ευρύτερη ανάπτυξη της περιοχής.\nΩστόσο, στα χωριά του παγκοσμίου φήμης Ολύμπου, υπάρχουν ακόμα χαρακτηριστικές ελλείψεις σε βασικές υποδομές, όπως η πρόσβαση μέσω ασφαλούς οδικού δικτύου». Τα παραπάνω τόνισε ο αναπληρωτής τομεάρχης Εσωτερικών της Νέας Δημοκρατίας, αρμόδιος για θέματα Προστασίας του Πολίτη, βουλευτής Λαρίσης, κ. Μάξιμος Χαρακόπουλος κατά την επίσκεψή του στην Συκαμινέα Ελασσόνας, όπου, μετά τη Θεία Λειτουργία που τέλεσε ο μητροπολίτης Ελασσώνος κ. Χαρίτων στον Ιερό Ναό της Αγίας Τριάδας του χωριού, συνομίλησε με τους κατοίκους και τον πρόεδρο κ. Κωσταντίνο Μωραΐτη για τα θέματα που τους απασχολούν.\nΟι κάτοικοι έθεσαν το ζήτημα της επικινδυνότητας του δρόμου που οδηγεί στο χωριό, λόγω κατάπτωσης βράχων, και επισήμαναν ότι εκκρεμεί εδώ και δύο χρόνια η δημοπράτηση και η ολοκλήρωση των απαραίτητων τεχνικών έργων, ώστε οι μετακινήσεις των κατοίκων και επισκεπτών να γίνουν ασφαλείς. Επιπροσθέτως, όπως τόνισε ο κ. Μωραΐτης άλλα και ο πρόεδρος του Πολιτιστικού Συλλόγου κ. Δημήτρης Μαλάμης, θα ήταν ιδιαίτερα χρήσιμη μαζί με τη βελτίωση των υποδομών και η αξιοποίηση των μνημείων της περιοχής, ως πόλος έλξης θρησκευτικού τουρισμού. Όπως ανέφεραν, στο παλιό χωριό που κάηκε από τους Γερμανούς, υπάρχει ο μεταβυζαντινός ναός της Αγίας Τριάδας, τον οποίο προσπαθούν να συντηρήσουν με κάθε τρόπο, διότι έχει για όλους ιδιαίτερη συναισθηματική αξία. Με έργα διαπλάτυνσης του δρόμου και εργασίες αποκατάστασης κυρίως στη στέγη της εκκλησίας, θα μπορούσε να αναδειχθεί το θρησκευτικό μνημείο της περιοχής.\nΣε δήλωσή του ο Μάξιμος Χαρακόπουλος αναφέρθηκε στην αξία της ισόρροπης ανάπτυξης και των δυνατοτήτων που έχει η περιοχή. Όπως χαρακτηριστικά είπε «μετά από μια διαδρομή 40 περίπου λεπτών από τη Λάρισα, βρίσκεται κανείς σε υψόμετρο 900 μέτρων στον Όλυμπο. Θα ήταν προς όφελος όλων, αυτή η περιοχή με το ιδιαίτερο φυσικό κάλλος και τα θρησκευτικά μνημεία να αξιοποιηθεί και να αποτελέσει πόλο έλξης για αναψυχή και για διάφορες μορφές τουρισμού, που θα κινητοποιήσουν σειρά δραστηριοτήτων. Δημιουργώντας τις προϋποθέσεις γι’ αυτές τις εναλλακτικές, πρώτα από όλα με τις αναγκαίες υποδομές στα οδικά δίκτυα, μπορούμε να δώσουμε ώθηση στην οικονομική άνθηση του τόπου άλλα και στην ποιότητα ζωής των ανθρώπων, που στα χρόνια της κρίσης έχει παραγκωνιστεί από την ανάγκη για επιβίωση».\nΕΠΙΧΕΙΡΗΣΗ «ΓΗΣ – ΜΑΔΙΑΜ» ΜΕΡΟΣ 2ο…\nAΠΟΣΤΟΛΗ ΕΞΕΤΕΛΕΣΘΗ. H EΛΛΑΔΑ ΠΕΘΑΙΝΕΙ


Πνιγμοί: Θλιβερή ελληνική πρωτιά - Οι συμβουλές ενός ναυαγοσώστη - Περιοδικό Step\n6 Αυγούστου 2019 6 Αυγούστου 2019 periodiko35 Views\nΕίναι, άλλωστε, πολύ πρόσφατα τα περιστατικά με τα δύο κορίτσια 16 και 19 ετών που πνίγηκαν επειδή δεν γνώριζαν κολύμπι σε πισίνα ξενοδοχείου στη Ρόδο, ή ο πνιγμός ενός 8χρονου κοριτσιού από το Ισραήλ σε πισίνα ξενοδοχείου στην Κρήτη.\nΠερισσότεροι από 400 άνθρωποι χάνουν την ζωή τους από πνιγμό ετησίως τα τελευταία χρόνια. Τα περισσότερα θύματα πνίγονται σε απόσταση μικρότερη των 10 μέτρων από την στεριά, ενώ η ηλικιακή ομάδα με την μεγαλύτερη θνησιμότητα είναι άντρες 20-24 ετών.\nΟ Θεόφιλος Ροντογιάννης, ναυαγοσώστης στην πολυσύχναστη παραλία του Αγίου Ιωάννη Λευκάδας, μιλάει στο Dikaiologitika News, για το χρέος του ναυαγοσώστη και των λουόμενων ώστε να περιοριστεί και, αν είναι δυνατόν, να εξαλειφθεί το φαινόμενο των καθημερινών πνιγμών στις παραλίες μας και για όλα όσα είναι απαραίτητο να γνωρίζει κάποιος πριν πάει να κολυμπήσει.\n–Τι εντολές δίνει ο ναυαγοσώστης σε περίπτωση κινδύνων, όπως να έχει κύμα ή να υπάρχει κακοκαιρία;\n-Σε περίπτωση κακοκαιρίας, όταν υπάρχει πιθανότητα για αστραπές η θάλασσα-πισίνα εκκενώνεται και ο ναυαγοσώστης κατεβαίνει από τον Πύργο του. Οι λουόμενοι πηγαίνουν πάντα σε ασφαλές μέρος. Σε περίπτωση κυμάτων ο ναυαγοσώστης καλό είναι να κάνει περιπολία με τα πόδια και το σωσίβιο. Είναι προφανές ότι σε περίπτωση κακοκαιρίας (κύματα,καταιγίδα) οι λουόμενοι πρέπει πάντα να ακολουθούν τις οδηγίες του ναυαγοσώστη. Σε διαφορετική περίπτωση ο ναυαγοσώστης ειδοποιεί το λιμενικό και το λιμενικό πράττει αναλόγως.\n–Πόση πρέπει να είναι η χρονική απόκλιση ανάμεσα στην ώρα του φαγητού με την ώρα που θα κολυμπήσει κάποιος; Ακούμε συχνά ότι πνίγηκε κάποιος επειδή μπήκε φαγωμένος στην θάλασσα.\n-Το να αποφασίζεις να κολυμπήσεις σε διάστημα λιγότερο των τριών ωρών από την ώρα που θα φας είναι κάτι που σε οδηγεί σε άμεσο κίνδυνο. Είναι απαραίτητο να έχει ολοκληρωθεί η διαδικασία της πέψης, καθώς σε διαφορετική περίπτωση η καρδιά σας αναγκάζεται να δουλέψει εντατικά ώστε να συνεχίσει την πέψη αλλά και να αντέξει στους ρυθμούς της κολύμβησης. Αυτό προκαλεί κίνδυνο λιποθυμίας, άρα ιδιαίτερα σοβαρό ενδεχόμενο πνιγμού. Επίσης, να τονίσουμε ότι δεν πρέπει να κολυμπά κάποιος υπό την επήρεια αλκοόλ, καθώς μειώνει τα αντανακλαστικά και σε κάνει να υποτιμάς τους κινδύνους.\n-Με τα μικρά παιδιά τι πρέπει να προσέχουμε; Είναι πολύ εύκολο να ξεφύγουν από την προσοχή των γονιών τους και να υπάρξει πιθανότητα πνιγμού.\n-Τα μικρά παιδιά χωρίζονται στα παιδιά που ξέρουν καλό, μέτριο και καθόλου μπάνιο. Τα παιδιά που δεν γνωρίζουν μπάνιο συνοδεύονται παντα από κάποιον μεγαλύτερο και παντα από το χέρι. Τα παιδιά που ξέρουν μέτριο μπάνιο θα πρέπει να παρακολουθούνται από τους γονείς και να είναι κοντά σε αυτά και τα παιδιά που γνωρίζουν μπάνιο θα πρέπει και αυτά να παρακολουθούνται από κάποιον γονέα. Ο ναυαγοσώστης δεν μπορεί να ξέρει εξ’ ορισμού πόσο καλό μπάνιο γνωρίζει το κάθε παιδί. Παρακολουθεί την παραλία, είναι πάντα έτοιμος να επέμβει, αλλά είναι σημαντικό να υπάρχει η απόλυτη προσοχή των γονιών προς τα παιδιά τους.\n–Γενικά, τι πρέπει να προσέχουν οι λουόμενοι; Έχουν βασικές γνώσεις για την παραλία και τους κινδύνους της;\n-Ο ναυαγοσώστης γνωρίζει πρώτες βοήθειες, αυτό πρέπει να το ξέρουν οι λουόμενοι. Γενικά όμως, οι λουόμενοι θα ήταν καλό να έχουν κάποιες ναυαγοσωστικής γνώσεις. Βρισκόμαστε στην Ελλάδα, χώρα που περικλείεται από θάλασσα. Μπορεί να είναι μάρτυρες ενός καρδιακού επεισοδίου και να χρειαστεί να επέμβουν οι ίδιοι, όχι μόνο στην παραλία αλλά και στη δουλειά τους, στη βόλτα τους, οπουδήποτε. Η γνώση πρώτων βοηθειών μπορεί να σώσει από τη ζωή ενός αγνώστου μέχρι συγγενικού προσώπου, αρκεί να γνωρίζεις. Είναι απολύτα σημαντικό να έχει επαφή ο κόσμος με την ΚΑΡΠΑ, δηλαδή την καρδιοναπνευστική αναζωογόνηση (30 θωρακικές συμπιέσεις και 2 εμφυσήσεις) και την μέθοδο Heimlich, σε περίπτωση που κάποιος πνίγεται, ή να την πραγματοποιεί κάποιος στον εαυτό του σε αντίστοιχη περίπτωση. Από κει και πέρα, για την παραλία, θα πρέπει να γνωρίζουν τις σημαίες, δηλαδή με την πράσινη κολυμπάμε ελεύθερα, με την κίτρινη κολυμπάμε με προσοχή και με την κόκκινη απαγορεύεται αυστηρά το κολύμπι.\n– Τι σημαίνει ακριβώς η δουλειά του ναυαγοσώστη;\n– Η δουλειά του ναυαγοσώστη είναι η πρόληψη. Ο καλός ναυαγοσώστης δεν είναι ο ναυαγοσώστης που κάνει τις περισσότερες διασώσεις αλλά ο ναυαγοσώστης που μεριμνεί για να μην φτάσει στο σημείο να καταφύγει σε διάσωση. Όπως λέμε ο καλός ναυαγοσώστης είναι στεγνός παρά βρεγμένος. Δουλειά του ναυαγοσώστη είναι να προφυλάσσει τους λουόμενους από πιθανούς κινδύνους, να ειδοποιήσει για πιθανά βράχια που υπάρχουν στην παραλία, για τους κινδύνους που κρύβει η θάλασσα, όπως κύματα, ρεύματα, δηλητηριώδη ψάρια.\n–Το ωράριο του ναυαγοσώστη ποιο είναι; Υπάρχουν πολλά καταγεγραμμένα περιστατικά όπου σημειώνεται πνιγμός και δεν υπάρχει ναυαγοσώστης, καθώς έχει σχολάσει.\n-Το ωράριο του ναυαγοσώστη στις δημόσιες παραλίες, όπως η δική μας, είναι με βάση τον νόμο από τις 10:30 έως τις 17:30. Από κει και πέρα, κάθε λουόμενος κολυμπά με δική του ευθύνη. Όσον αφορά τις ιδιωτικές παραλίες και τις πισίνες, το ωράριο ορίζεται από τους ιδιώτες, προς τους εργαζόμενους ναυαγοσώστες.\n← Καιρός: Έρχεται καυτός Δεκαπενταύγουστος – Νέα θερμή εισβολή προβλέπει ο Σάκης Αρναούτογλου\nΜεγάλη κινητοποίηση στην Ικαρία για τον εντοπισμό Αγγλίδας τουρίστριας →


Συχνές Ερωτήσεις | COSMOTE O κόσμος μας, εσύ\n1) Πότε ξεκινά και πότε θα ολοκληρωθεί η ενέργεια «Ο κόσμος μας, εσύ»;\nΗ ενέργεια της COSMOTE ξεκινά το Σεπτέμβριο με τη συλλογή των υποβολών των συμμετεχόντων και την εξέτασή τους από μία ομάδα ανθρώπων αφοσιωμένων αποκλειστικά στο συγκεκριμένο project. Η ολοκλήρωση της ενέργειας είναι υπό μελέτη.\n2) Πώς μπορώ να πάρω μέρος στην ενέργεια;\nΜπορείς να λάβεις μέρος, δηλώνοντάς μας ποια είναι η επιθυμία σου ή πολύ απλά τι θα ήθελες να γίνει με σκοπό να κάνουμε τον κόσμο γύρω μας καλύτερο. Αρκεί, να συμπληρώσεις τη φόρμα συμμετοχής στην επίσημη Facebook σελίδα της COSMOTE (www.facebook.com/cosmote) ή σε αυτό το blog που είναι αφιερωμένο στην ενέργεια.\n3) Υπάρχουν συγκεκριμένα θέματα τα οποία πρέπει να αφορά η επιθυμία μου;\nΌχι, είσαι ελεύθερος να δηλώσεις τι πιστεύεις ότι θα ήθελες να γίνει, για να κάνουμε λίγο καλύτερο τον κόσμο γύρω μας. Κάθε πρότασή σου, κάθε ιδέα είναι πολύτιμη και μπορεί να είναι από αυτές που θα επιλεχθούν για να υλοποιηθούν.\n4) Έχετε σκοπό να υλοποιήσετε όλες τις ιδέες;\nΑυτό θα ήταν το ιδανικότερο, ωστόσο στόχος μας είναι να πραγματοποιήσουμε όσες περισσότερες μπορούμε. Το σίγουρο είναι ότι αναγκαστικά θα πρέπει να επιλέξουμε κάποιες και να εξετάσουμε κατά πόσο είναι εφικτή η υλοποίησή τους.\n5) Πώς θα ξέρω αν διαλέξατε τη δική μου ιδέα;\nΑν η ιδέα σου επιλεχθεί για υλοποίηση, τότε θα επικοινωνήσουμε μαζί σου με βάση τα στοιχεία που έχεις δηλώσει.\n6) Ποιος είναι ο σκοπός της ενέργειας «Ο κόσμος μας, εσύ»;\nΣτόχος μας είναι να κάνουμε πράξη την υπόσχεση ότι στο επίκεντρο της φιλοσοφίας μας είσαι εσύ. Μέσα από αυτήν την ενέργεια, και λαμβάνοντας υπόψη τις δυσκολίες που όλοι αντιμετωπίζουμε αυτήν την εποχή, θέλουμε να προσφέρουμε τη βοήθειά μας έμπρακτα σε όλους και να συμβάλουμε στο κοινό καλό.\n7) Ποιοι θα αποφασίσουν αν θα εγκριθεί μια ιδέα ή όχι;\nΓια την αξιολόγηση κάθε ιδέας, έχει δημιουργηθεί μία ομάδα από ανθρώπους της COSMOTE, αλλά και της διαφημιστικής εταιρίας OgilvyOne που σκοπό έχει να εξετάσει όλες τις συμμετοχές με λεπτομέρεια.\n8) Με ποια κριτήρια έχετε σκοπό να διαλέξετε ιδέες που θα υλοποιηθούν;\nΗ απόφαση αυτή εξαρτάται από αρκετούς παράγοντες. Παρόλα αυτά, δύο βασικές παράμετροι είναι το κατά πόσο μπορούμε να φέρουμε σε πέρας την εκάστοτε ιδέα, από τις απαιτήσεις υλοποίησής της, αλλά και από το κατά πόσο η ιδέα αυτή μπορεί να βελτιώσει έστω και λίγο τον κόσμο γύρω μας.


Τι είναι το άσθμα και πώς αντιμετωπίζεται; Χρήσιμες οδηγίες από τον καθηγητή Μπακάκο | Mignatiou.com\nΤι είναι το άσθμα και πώς αντιμετωπίζεται; Χρήσιμες οδηγίες από τον καθηγητή Μπακάκο\nTOPICS:www.myasthma.grάσθμαΔρ Πέτρος Μπακάκος\nΤο άσθμα είναι μια χρόνια φλεγμονώδης νόσος των αεραγωγών στην οποία συμμετέχουν πολλά κύτταρα και μεσολαβητές. Εκδηλώνεται συνήθως με παρατεινόμενο βήχα, συριγμό, βάρος στο στήθος και δυσκολία στην αναπνοή, αναφέρει ο Επίκουρος Καθηγητής Πνευμονολογίας ΕΚΠΑ και Συντονιστής της Ομάδας Ασθματος της Ελληνικής Πνευμονολογικής Εταιρείας (ΕΠΕ), Πέτρος Μπακάκος.\nΤα συμπτώματα αυτά μπορεί να έχουν εποχιακή κατανομή (συνήθως άνοιξη-φθινόπωρο) ή να παρατηρούνται σε όλη τη διάρκεια του χρόνου. Η διάγνωση του άσθματος βασίζεται στο ιστορικό και στη συμβατή κλινική εικόνα. Η τεκμηρίωση γίνεται με την ανεύρεση σημαντικής αναστρεψιμότητας στη σπιρομέτρηση.\nΟ κ. Μπακάκος, σημειώνει ότι η θεραπεία περιλαμβάνει γενικά και ειδικά μέτρα. Στα γενικά ανήκουν η αποφυγή των αλλεργιογόνων και της έκθεση σε δυσμενείς περιβαντολλογικές συνθήκες και ερεθιστικούς παράγοντες. Στα ειδικά περιλαμβάνονται φάρμακα που συνήθως δίνονται με τη μορφή εισπνοών και διακρίνονται σε ανακουφιστικά και ρυθμιστικά. Η βάση της ρυθμιστικής θεραπείας του άσθματος είναι η εισπνεόμενη κορτιζόνη, που θα πρέπει να λαμβάνεται σε επαρκή δόση καθημερινά από όλους τους ασθενείς με επίμονο άσθμα.\nΤο σοβαρό άσθμα και οι θεραπευτικές παρεμβάσεις\nΤο σοβαρό άσθμα αφορά μια μικρή ομάδα ασθενών που η νόσος τους δεν μπορεί να ελεγχθεί παρά τη θεραπεία, η οποία κατά κανόνα περιλαμβάνει υψηλές δόσεις εισπνεόμενων κορτικοστεροειδών, υπογραμμίζει ο Αναπληρωτής Καθηγητής Πνευμονολογίας ΕΚΠΑ και Συντονιστής της Ομάδας Ασθματος της ΕΠΕ, Στέλιος Λουκίδης. Επισημαίνει ότι τα τελευταία χρόνια έχουν αναπτυχθεί ειδικές θεραπευτικές παρεμβάσεις για το σοβαρό άσθμα, προσθέτοντας ότι για τους ασθενείς με σοβαρό αλλεργικό άσθμα έχει ένδειξη ένα μονοκλωνικό αντίσωμα έναντι της IgE. Μία νέα προσθήκη στη θεραπεία αφορά και το αντιχολινεργικό μακράς δράσης τιοτρόπιο. Το τελευταίο 6μηνο, υπογραμμίζει ο κ. Λουκίδης, βρίσκεται στη διάθεση των γιατρών το μονοκλωνικό αντίσωμα κατά της ιντερλευκίνης 5 (αντι-IL-5, mepolizumab).\nΕπιστημονικό site www.myasthma.gr, για ασθενείς με άσθμα\nΗ ιστοσελίδα www.myasthma.gr έχει δημιουργηθεί από γιατρούς – μέλη της Ομάδας Άσθματος της Ελληνικής Πνευμονολογικής Εταιρείας που έχουν μεγάλη εμπειρία στο άσθμα σε όλα τα επίπεδα της φροντίδας του. Στόχος είναι η παροχή έγκυρων πληροφοριών για τη νόσο στους ασθενείς και τους συγγενείς τους, ενώ υπάρχει η δυνατότητα να στείλουν τις απορίες τους και να πάρουν έγκυρες κατευθύνσεις από ειδικούς ανώνυμα.\nBe the first to comment on "Τι είναι το άσθμα και πώς αντιμετωπίζεται; Χρήσιμες οδηγίες από τον καθηγητή Μπακάκο"


Στην κάμερα του Happy Day μίλησε ο Αλέξανδρος Μπουρδούμης, τόσο για την πρόταση γάμου στην αγαπημένη του το βράδυ του Σαββάτου, όσο και για τις φήμες ότι η Λένα Δροσάκη είναι ήδη έγκυος στο πρώτο τους παιδί.\nΌπως δήλωσε ο αγαπημένος ηθοποιός: «H αλήθεια είναι ότι εκείνη την ώρα ήμουν χαμένος σε έναν άλλο κόσμο. Είχα πιει και λίγο παραπάνω στις 3 που έγινε η πρόταση οπότε δεν είχα το νου μου τι γινόταν από κάτω. Ήταν μια πολύ ωραία στιγμή, έγινε αυθόρμητα και με μια μικρή οργάνωση. Δε ξέρουμε πότε θα γίνει ο γάμος, αυτά είναι πράγματα που αφορούν το πιο προσωπικό κομμάτι”.\nΚαι συνέχισε: ” Δεν με έχει κατακλύσει το άγχος. Έχω μια όμορφη αγωνία. Έχει ξεκινήσει μια πανέμορφη χρονιά. Το φύλο του μωρού δεν το ξέρουμε ακόμα. Είμαι πολύ χαρούμενος, είμαι ευτυχισμένος. Το μωρό δε το σχεδιάζαμε αλλά το γέννησε η αγάπη και αυτό έχει σημασία. Νιώθω ευλογημένος”.\nΤο ζευγάρι φαίνεται να διανύει την ομορφότερη περίοδο της ζωής τους και δεν το κρύβουν.\nΟ Αλέξανδρος Μπουρδούμης παραδέχτηκε ότι θα γίνει μπαμπάς\nRelated Topics:Αλέξανδρος ΜπουρδούμηςΛένα Δροσάκηπατέρας\nΜasterChef: ο Σταύρος από την Κύπρο κατάφερε να γίνει ο πιο μισητός παίκτης μέσα σε μόλις 1 ώρα!\nΟ Σάββας Πούμπουρας νανουρίζει την κόρη του με …Δούκισσα!\nΣοκ! Πατέρας χτύπησε τη δασκάλα του παιδιού του στην Κρήτη


Καλύτερα από εσένα που συμπεριλήφθηκες με το Ρόμποροκ 5 Max. Φαίνεται πολύ καλή και ερμηνεύεται. Έξτρα καλό καθαρό συν.\nΑπατεώνας πωλητή!!! Στην παρτίδα 2 φιλτράρει ο ένας τον άλλον. Παρήγγειλα δύο πακέτα και πήρα δύο φίλτρα για τέσσερα. ΟΧΙ Ο ПОКУПАЙТЕ Ο ΠΩΛΤΗΣ!\nΛειτουργεί όπως αναμενόταν!\nHohem iSteady X 3-Axis 259g Ultra-lighted Χωρίς ανακίνηση Χωρίς ανακίνηση Smartphone Handheld Gimbal Portable Stabilizer Support Android & IOS Smartphone Xiaomi Huawei\nBaseus HEPA φίλτρο για ηλεκτρική σκούπα αυτοκινήτου A2\nΑξεσουάρ αντικατάστασης φίλτρου ηλεκτρικής σκούπας HEPA για KARCHER A WD Series


επιστολή: Η μεγάλη αποστολή\nΑς προσέξουμε άλλη μια φορά, τούτο τον σωστό Βιβλικό τρόπο τοποθέτησης, απέναντι της έννοιας «κόσμος».\n* «Εγώ δεν είμαι εκ του κόσμου» (14). Ήρθε στον κόσμο, αγάπησε τον κόσμο, θυσιάστηκε «υπέρ της του κόσμου ζωής» (Ιωάν.ς:51), όμως δεν ήτανε εκ του κόσμου. Δεν ήρθε να ενταχθεί στον κόσμο ή το χειρότερο ν’ αφομοιωθεί απ’ αυτόν, αλλά να οδηγήσει αυτόν στην επιστροφή του στο Θεό.\n* Οι πιστοί «δεν είναι έκτου κόσμου» (16). Κάποτε ανήκαν στον κόσμο δηλαδή το φρόνημά του, την αντίθετη φιλοσοφία ζωής του, την αμαρτία μέσα στην οποία τον καταπόντισε η παρακοή του στο Θεό. Τώρα όμως ο Χριστός τους κάλεσε εκ του κόσμου και τους συγκρότησε σώμα μοναδικό κι ευλογημένο, την Εκκλησία. Η Εκκλησία, είναι... «ο κόσμος του πιστού».\n* «Εγώ απέστειλα αυτούς εις τον κόσμον» (18). Ο πρέσβης της Ελλάδας στην Κίνα, δεν είναι κινέζος. Δεν ανήκει στο κινέζικο κράτος. Βρίσκεται εκεί με μια συγκεκριμένη αποστολή- να προωθήσει τα ελληνικά συμφέροντα στη χώρα που είναι διαπιστευμένος. Όμοια και η αποστολή του πιστού «εις τον κόσμον». Ένας που έτσι ένιωσε την αποστολή του στον κόσμο, μετά την απένταξή του «εκ του κόσμου» ο Παύλος, έγραφε: «υπέρ του Χριστού πρεσβεύομεν» (Β' Κορ.ε:20), «υπέρ του Ευαγγελίου πρεσβεύομεν» (Εφεσ.ς:20). Έχουμε έτσι δει και τοποθετήσει τους εαυτούς μας «εις τον κόσμον»;\nΕτικέτες κείμενα, κόσμος


MasterChef: Ποια είναι η πραγματική σχέση του Πάνου με τη Σπυριδούλα, τον Χρήστο και την Ασημίνα; – Hinews.eu\n» Είπα τη Σπυριδούλα για νικήτρια στο MasterChef γιατί είδα ότι…»\nΛίγο πριν τον τελικό, ο Πάνος Τόγιας αποχώρησε από το MasterChef 3, προκαλώντας μεγάλη συγκίνηση στους κριτές, αλλά και στους παίκτες. Ο Πάνος, το πρωί της Τετάρτης βρέθηκε Στη φωλιά των Κου Κου και δέχτηκε βροχή ερωτήσεων από την Κατερίνα Καραβάτου και τον Κρατερό Κατσούλη. Ο ίδιος απάντησε σε όλα:\n«Πολύ δυνατό χαρτί και ο Χρήστος και ο Μάνος. Είπα τη Σπυριδούλα για νικήτρια γιατί είδα ότι έχει πιο πολύ αντοχή. Είναι σταθερή, δεν έχει σκαμπανεβάσματα.\nΑπό την πλευρά μου δεν υπήρχε στρατηγική σε καμία φάση του διαγωνισμού.\nΕγώ έκανα παρέα και με τον Ζαχίρ και με τον Χρήστο και με τον Παντελή. Απλά έτυχε στο δωμάτιο να είμαι με τον Τάσο, τον Σταμάτη και τον Χάμπο, με τους οποίους ήρθαμε κοντά γιατί κοιμόμασταν μαζί, είναι λίγο λογικό. Εγώ δεν έκανα διαχωρισμούς.\nΟ Χρήστος είναι ήρεμη δύναμη. Έχει πολύ ήθος σαν άνθρωπος, είναι ξεχωριστός πολύ. Είναι πάρα πολύ καλό παιδί, εξαιρετικός! Ευγενικός, τα θέλει όλα σε τάξη, είναι πολύ τυπικός.\nΜε την Ασημίνα είμαστε πολύ καλοί φίλοι, απλά».\nMasterChef: Στον τελικό Σπυριδούλα – Μανώλης! Θα διεκδικήσουν τον τίτλο και το έπαθλο των 50.000 ευρώ!\nMasterChef: Σπυριδούλα και Μανώλης οι φιναλίστ στον τελικό (vid)


ΠΡΟΓΡΑΜΜΑΤΑ Archives — Kalithea Press\nΝέο πρόγραμμα για ανέργους τον Απρίλιο.\nΜέσα στον Απρίλιο αναμένεται να ενεργοποιηθεί το Πρόγραμμα Κοινωφελούς Εργασίας για 36.500 ανέργους ηλικίας 18 – 67 σε ΟΤΑ και ΝΠΔΔ, σύμφωνα με όσα δήλωσε ο υπουργός Εργασίας και Κοινωνικών Υποθέσεων Γ. Βρούτσης κατά την διυπουργική παρουσίαση του νέου πακέτου μέτρων για την αντιμετώπιση των οικονομικών επιπτώσεων του κορονοϊου, στις 30 Μαρτίου. Υπενθυμίζεται ότι στις […]\nTέσσερα νέα προγράμματα για 26.933 θέσεις εργασίας θα προκηρυχθούν στις αρχές Φεβρουαρίου. Ειδικότερα λόγω της επικείμενης αύξησης του κατώτατου μισθού και της κατάργησης του υποκατώτατου τα προγράμματα θα προκηρυχθούν μετά την ανακοίνωση του καθώς επηρεάζονται σημαντικά οι αποδοχές των ωφελουμένων. Προγράμματα 1.Το νέο πρόγραµµα δεύτερης επιχειρηµατικής ευκαιρίας αφορά σε 5.000 ανέργους πρώην αυτοαπασχολούµενους, που έκλεισαν τις […]


Προσπαθείς να κάνεις το καλύτερο και να βελτιώσεις την ποιότητα της ζωής του καλύπτοντας τις ανάγκες του και προστατεύοντας την υγεία του.\nΜια από τις πιο σημαντικές ανησυχίες των γονιών είναι, μεταξύ άλλων, η όραση των παιδιών τους καθώς οι τεχνολογικές εξελίξεις και οι καθημερινές πιέσεις κάνουν τα παιδιά να περνούν κατά μέσο\nόρο ακόμη και δώδεκα ώρες την ημέρα είτε κάτω από χαμηλής ποιότητας φωτισμό είτε μπροστά από μια οθόνη διαβάζοντας ή κάνοντας μια εργασία. Οι απαιτήσεις από τα σημερινά παιδιά είναι\nπολλές και εκείνα περνούν πολλές ώρες εντός σπιτιού ή κλειστών χώρων για να ανταποκριθούν σε αυτές.\nΑυτό αποκάλυψαν και τα αποτελέσματα της έρευνας της Signify (Euronext: LIGHT), του παγκόσμιου ηγέτη στο φωτισμό, σχετικά με τις ανησυχίες των γονιών. Ταυτόχρονα, λαμβάνοντας υπόψιν την\nπαγκόσμια αύξηση της μυωπίας στα παιδιά, οι γονείς προσπαθούν να βρουν τρόπους ώστε να διασφαλίσουν την καλή υγεία της όρασής τους από μικρή ηλικία. Πράγματι, η έρευνα που έγινε σε χιλιάδες ενήλικες σε 11 χώρες, έδειξε ότι οι γονείς λαμβάνουν μέτρα ώστε να μειώσουν το χρόνο που περνούν τα παιδιά τους μπροστά σε οθόνες.\nΣχεδόν τρία τέταρτα (71%) των γονέων παγκοσμίως πιστεύει ότι η μείωση του χρόνου παραμονής μπροστά από μια οθόνη μπορεί να αποτρέψει τη μυωπία, μια διαπίστωση που έγινε ειδικά στις\nχώρες της Ασίας (Ινδονησία 91%, Ταϊλάνδη 83 % and Κίνα 83%). Αυτό υποστηρίζεται επίσης από μια έκθεση του Παγκόσμιου Οργανισμού Υγείας η οποία έδειξε ότι η υπερβολική εργασία μπορεί να αυξήσει τον κίνδυνο μυωπίας ενώ το να περνάμε χρόνο σε εξωτερικούς χώρους μπορεί να βοηθήσει.\nΕίναι όμως αυτό αρκετό και τι άλλο μπορείς να κάνεις ως γονιός για να προστατεύσεις την όραση του παιδιού σου;\nΕξίσου σημαντικό είναι να διορθωθούν και οι συνθήκες φωτισμού κάτω από τους οποίους παίζουν, μελετούν και κινούνται τα παιδιά.\nΠερισσότεροι από τα τρία τέταρτα των γονέων παγκοσμίως αναγνωρίζουν τον ποιοτικό φωτισμό ως ζωτικής σημασίας στη βελτίωση της απόδοσης στο σχολείο και ένα ακόμα μεγαλύτερο ποσοστό (79%) ανησυχούν ότι η κακή ποιότητα φωτισμού μπορεί να επιδεινώσει την όραση των παιδιών τους.\nΕσύ τι θα έκανες για να βελτιώσεις τις συνθήκες φωτισμού για τα παιδιά σου;\nTα τρία τέταρτα των γονέων θα χρησιμοποιούσαν ποιοτικό φωτισμό όπως Philips LED, εάν γνώριζαν ότι θα είχε θετικό αποτέλεσμα στη μελέτη των παιδιών τους. Το ίδιο ποσοστό συμφωνεί ότι θα σκεφτόταν να αγοράσει λαμπτήρα εάν θα βελτίωνε την απόδοση των παιδιών τους στο σχολείο.\n«Καθώς τα παιδιά ξοδεύουν ολοένα και περισσότερο χρόνο μπροστά σε οθόνες και διαβάζοντας, είναι σημαντικό να το κάνουν σε ένα περιβάλλον που είναι ξεκούραστο για τα μάτια τους», αναφέρει η Rowena Lee, Leader του LED Business Group, Signify. «Στη Signify, αντιλαμβανόμαστε τη σημασία του ποιοτικού φωτισμού, ιδιαίτερα όταν πρόκειται για την άνεση των ματιών, γι’ αυτό και αναπτύξαμε το πρότυπο Philips EyeComfort.\nΔοκιμάζουμε όλα τα LED Philips EyeComfort για να διασφαλίσουμε ότι θα περάσουν τα υψηλά μας πρότυπα».\nΤι είναι το Philips EyeComfort\nΓονείς και παιδιά μπορούν πλέον να απολαμβάνουν άνετο και ξεκούραστο φωτισμό με τα προϊόντα Philips LED.\nΗ καλή όραση των παιδιών μας είναι στα χέρια μας και μπορούμε να δημιουργήσουμε τις σωστές συνθήκες για να την προστατεύσουμε!


Τι εννοούμε με τον όρο Specialty Coffee; - Kudu Coffee Roasters\nΤι εννοούμε με τον όρο Specialty Coffee;\nΩς φανατικός του καφέ έχεις δύο επιλογές: είτε θα πιείς έναν απλό καφέ είτε θα απολαύσεις ένα καφέ specialty. Ο όρος specialty έχει κάνει την εμφάνισή του τα τελευταία χρόνια. Επί της ουσίας πρόκειται για καφέ, ο οποίος έχει προκύψει από κόκκους εξαιρετικής ποιότητας. Οι κόκκοι αυτοί καλλιεργούνται στις πλέον κατάλληλες συνθήκες και ουσιαστικά παρέχουν μοναδική γεύση στο τελικό αποτέλεσμα, χάρη στις κλιματολογικές συνθήκες, στο έδαφος που μεγαλώνουν, στον τρόπο επεξεργασίας και τέλος στον τρόπο διαλογής αφού επεξεργαστεί. Από τη στιγμή της σποράς μέχρι τη στιγμή που θα φτάσει στο φλιτζάνι, ο καφές αυτός αξιολογείται σε κάθε στάδιο. Και εάν σε κάθε στάδιο δεν πληροί τις προϋποθέσεις, δεν μπορεί να θεωρηθεί specialty.\nΓια να χαρακτηριστεί ένας καφές specialty, πρέπει να πληροί κάποια συγκεκριμένα κριτήρια και να περάσει από το σύστημα αξιολόγησης του Ωμού Καφέ. Μόνο αφού εξεταστεί η παρτίδα καφέ και δεν υπάρχουν ελαττωματικοί κόκκοι, καταλαβαίνουμε πως η παρτίδα ανταποκρίνεται στα κριτήρια ενός specialty καφέ. Το πρώτο πράγμα που ελέγχεται είναι το χρώμα του κόκκου. Το αποδεκτό εύρος αποχρώσεων είναι από μπλε-πράσινο, γαλάζιο-πράσινο, πράσινο, χλωμό πράσινο, πράσινο-κίτρινο έως και χλωμό κίτρινο. Επιπλέον, εξετάζεται αν ο κόκκος έχει υποστεί αλλοίωση από κάποιο μύκητα. Το δείγμα που παίρνεται συνήθως για αξιολόγηση είναι τα 350 γραμμάρια ανά τσουβάλι. Αφού εξεταστούν οι κόκκοι, μετά ακολουθεί συγκεκριμένη διαδικασία γευσιγνωσίας (cupping) http://www.kudu.gr/cupinng-kudupedia/ από πιστοποιημένους γευσιγνώστες. Οι τελευταίοι συμπληρώνουν την ειδική φόρμα για cupping κατά τη διάρκεια της γευσιγνωσίας. Η τελική βαθμολογία της παρτίδας πρέπει να είναι πάνω από 82 και μέχρι 100 βαθμούς, που είναι το άριστο. Ενδεικτικά, κάποια πεδία της φόρμας που πρέπει να συμπληρωθούν είναι η οξύτητα, η γλυκύτητα, η καθαρότητα της γεύσης, κ.ο.κ.\nΕμείς, για να διατηρήσουμε αναλλοίωτα και φρέσκα τα γευστικά και αρωματικά χαρακτηριστικά του καφέ, φροντίζουμε για την άμεση και έγκαιρη παράδοσή του στους πελάτες μας, λίγες μόνο μέρες μετά το καβούρδισμά του. Η ιδιαιτερότητα των ποικιλιών καφέ μας έγκειται στα γευστικά και αρωματικά χαρακτηριστικά (οξύτητα, σώμα, γεύση, άρωμα) που συνθέτουν το προφίλ τους, καθώς επίσης και στη διασφαλισμένη πορεία τους από τον κόκκο έως το φλιτζάνι.\nO COLOMBIA FINCA ANGELLO GRILLO είναι καφές με αρώματα λουλουδιών, βατόμουρο, καθαρή οξύτητα κίτρου και απαλή αίσθηση.\nΟ ETHIOPIA BEDHATU είναι ένας καφές έντονος και εξωτικός, με άρωμα αγιόκλημα και λεβάντας, με πλούσια οξύτητα και μεταξένια αίσθηση λουλουδιών στο στόμα.\nΟ ETHIOPIA SIDAMO SHAKISO είναι ένας καφές με απαλή γεύση, που τον ζωντανεύουν νότες από σμέουρο, κάσιους και αποξηραμένο γαρύφαλλο.\nΌταν ο δρόμος σου σε βγάλει στο Estrella World Street Food, ζήτησε να απολαύσεις το νέο μονοποικιλιακό καφέ μοναδικής προέλευσης, που βρίσκεται αποκλειστικά εκεί. Πρόκειται για έναν νέο καφέ μοναδικής προέλευσης από την Κολομβία, και συγκεκριμένα από το αγρόκτημα Las Margaritas, το Cafe Granja La Esperanza. Άλλη μια ποικιλία που θα σε κερδίσει από την πρώτη στιγμή, χάρη στις νότες μελιού, σοκολάτας, ροδάκινου και μαύρης ζάχαρης.


8 λόγοι για να κάνεις τους ηλιόσπορους αγαπημένη συνήθεια - megeia.gr\nΟι ηλιόσποροι είναι αγαπημένο σνακ για μικρούς και μεγάλους. Είναι όμως και πολύ υγιεινό, και αν δεν σου έχει γίνει ακόμα αγαπημένη συνήθεια, διάβασε παρακάτω και θα αλλαξεις γνώμη.\nΈχουν μεγάλη θρεπτική αξία\nΕίναι πλούσιοι σε ιχνοστοιχεία όπως σίδηρο, φώσφορο, μαγνήσιο, σελήνιο, ψευδάργυρο, βιταμανίνες Ε και Β1, Β3, Β6.\nΠεριέχουν βιταμίνη Ε που προλαμβάνει τις καρδιοαγγειακές παθήσεις. Τα μονοακόρεστα λιπαρά οξέα που περιέχουν, μειώνουν τον κίνδυνο σταφανιαίας νόσου.\nΠεριέχουν φυτοστερόλες, που έχουν την τάση να μειώνουν τα επίπεδα της “κακής” χοληστερίνης. Τα πολυακαόρεστα λιπαρά που περιέχουν, ενισχύουν την αύξηση της “καλής” χοληστερίνης.\nΟι ηλιόσποροι έχουν μεγάλη περιεκτικότητα σε αντιοξειδωτικά και σελήνιο, και βοηθούν στην απομάκρυνση τοξικών ουσιών από τον οργανισμό.\nΧάρη στα διάφορα αντιοειδωτικά που περιέχουν αλλά και στο σελήνιο, ενισχύουν τον οργανισμό μας από την συσσώρεση καρκινογόνων ουσιών.\nΧαλαρώνουν τα νεύρα\nΕίναι πολύ καλή πηγή μαγνησίου. Αυτό βοηθά στον έλεγχο του καλού μυικού τόνου.\nΈχουν μεγάλη περιεκτικότητα σε βιταμίνη Ε, η οποία εξουδετερώνει τις ελεύθερες ρίζες που συσσωρεύονται στον οργανισμό μας. Επιπλέον, μειώνουν τα συμπτώματα της οστεοαρθρίτιδας, του άσθματος, και της ρευματοειδούς αρθρίτιδας.\nΒοηθάνε στην διατήρηση του φυσιολογικού βάρους\nΠεριέχουν φυτικές ίνες και πρωτεϊνη, θρεπτικά συστατικά που προκαλούν κορεσμό προάγουν την ομαλή λειτουργία του πεπτικού συστήματος.\nΟι υπερτροφές του καλοκαιριού. Φρούτα και λαχανικά που πρέπει να τρως...\nMaggie - 28 Μαΐου, 2020 0\nΤροφές που έχουν μεγάλη διατροφική αξία, είναι νόστιμες, τις βρίσκουμε πολύ εύκολα αυτή την εποχή. Φρούτα και λαχανικά που είναι πολύ νόστιμα, και super υγιεινά!...


Ανακοίνωσε Όγκμποε ο ΟΦΗ – Arouraios.gr – Ειδήσεις\nΑνακοίνωσε Όγκμποε ο ΟΦΗ\nΠαίκτης του ΟΦΗ είναι ο Μάριος Όγκμποε. Ο 22χρονος φορ, που έχει μητέρα Ελληνίδα και πατέρα από τη Νιγηρία, υπέγραψε για τρία χρόνια με την ομάδα του Ηρακλείου.\n«Ο ΟΦΗ ήρθε σε προφορική συμφωνία με τον 22χρονο επιθετικό Μάριο Ογκμποε, για τα επόμενα τρία χρόνια».\nΟ Ογκμποε την περασμένη αγωνιστική περίοδο, ήταν αντίπαλος του ΟΦΗ στην Γ’ Εθνική με την ομάδα του Φωστήρα.\nΈχει ύψος 1μ88 και αγωνίζεται σε όλες τις θέσεις της επίθεσης.\nΟ Μάριο Ογκμποε γεννήθηκε στις 10/10/1994 στην Αθήνα. Εχει μητέρα Ελληνίδα και πατέρα απο την Νιγηρία. Ξεκίνησε το ποδόσφαιρο στις ακαδημίες της Νέας Ιωνίας και αργότερα σε ηλικία 15 ετών αγωνίστηκε στην πρώτη ομάδα σε Δ’ και Γ’ Εθνική. Πέρσι το καλοκαίρι πήγε στον Φωστήρα (Γ’ Εθνική), όπου αγωνίστηκε για ένα χρόνο.


Κατάθεση πρότασης από τη ΝΔ για τη Συνταγματική καθιέρωση του ελάχιστου εγγυημένου εισοδήματος - Paraskhnio.gr\n31/05/2020 4:05 μμ\n10/10/2019 8:44 πμ\nΗ Νέα Δημοκρατία κατέθεσε πρόταση, στην επιτροπή αναθεώρησης του Συντάγματος, για Συνταγματική καθιέρωση του ελάχιστου εγγυημένου εισοδήματος στη χώρα.\nΟ εισηγητής της πρότασης, Κώστας Τζαβάρας, μιλώντας προς τους βουλευτές των άλλων κομμάτων ανέφερε χαρακτηριστικά πως «Μπορούμε να καταλήξουμε σε μια κοινά αποδεκτή βάση».\nΣύμφωνα με την πρόταση θα γίνει προσθήκη αναφοράς στο άρθρο 21, παρ. 1 του Συντάγματος ότι «το κράτος μεριμνά για τη διασφάλιση συνθηκών αξιοπρεπούς διαβίωσης όλων των πολιτών μέσω ενός συστήματος ελάχιστου εγγυημένου εισοδήματος».\nΝα υπενθυμίσουμε ότι ο πρωθυπουργός Κυριάκος Μητσοτάκης είχε αναφερθεί στο συγκεκριμένο μέτρο και προεκλογικά.\n«Επίθεση» από το τουρκικό ΥΠΕΞ: Ελλάδα και Κύπρος στηρίζουν την τρομοκρατία


Χύμα ερωτήσεις για την εκπαίδευση από την "Η καλύβα ψηλά στο βουνό"\nΤις διάβασα στο πιο σημαντικό ίσως ποστ των ημερών σχετικά με το θέμα της Παιδείας.\nΤις προτείνω για διάβασμα κι από εσάς.\nΟι ερωτήσεις αυτές δεν πρέπει μόνο να απαντηθούν από τον ΚΑΘΕ ενδιαφερόμενο (μαθητές, δασκάλους, καθηγητές, γονείς), θα πρέπει να γίνουν και ΑΙΤΗΜΑΤΑ. Να γίνουν ΠΡΟΤΑΣΕΙΣ και να δεκδικηθούν. Καμιά κατάληψη, καμιά διαδήλωση, καμιά πύρινη ρητορεία δεν μπορεί να δικαιωθεί εάν δεν γίνουν αυτά. Όχι αύριο. Σήμερα.\nΠριν νυχτώσει για τα καλά!\nή όπως έγραφε χθες ο Στάθης:\nΚείμενα-Θησαυροί Παιδεία Παιδιά Παλεύοντας Συζητήσεις


ΚΥΠΡΙΑΚΟ: ΓΙΑΤΙ Η ΓΕΝΕΥΗ ΕΙΝΑΙ ΝΑΡΚΟΠΕΔΙΟ | Katehon think tank. Geopolitics & Tradition\nГлавная » News » ΚΥΠΡΙΑΚΟ: ΓΙΑΤΙ Η ΓΕΝΕΥΗ ΕΙΝΑΙ ΝΑΡΚΟΠΕΔΙΟ\nΚΥΠΡΙΑΚΟ: ΓΙΑΤΙ Η ΓΕΝΕΥΗ ΕΙΝΑΙ ΝΑΡΚΟΠΕΔΙΟ\nΔευτέρα, 26 Δεκέμβριος, 2016 - 11:45\nΤο φυσικό αέριο είναι «κλειδί» για τη λύση του Κυπριακού είπε ο πρόεδρος Αναστασιάδης, στη συνέντευξή του στην «Καθημερινή». Η αλήθεια, ωστόσο, είναι ότι το Κυπριακό είναι το «κλειδί» της λύσης του φυσικού αερίου. Η διαφορά ανάμεσα στις δύο προτάσεις δεν είναι επουσιώδης. Αντιθέτως, είναι κομβικής σημασίας, διότι στη δεύτερη διατύπωση το μείζον είναι το αέριο, κι όλα τα υπόλοιπα, όπως το Κυπριακό, υπόκεινται στις προτεραιότητές του.\nΑυτό ήταν, άλλωστε, εξ αρχής το διακύβευμα. Κι αυτόν τον στόχο υπηρετεί, με εμμονικό φανατισμό, ο πρόεδρος της Κυπριακής Δημοκρατίας. Τώρα δεν μας μένει καμία αμφιβολία ότι οι διαβεβαιώσεις του πως δεν θα έφερνε νέο σχέδιο Ανάν, ήταν απλώς στάχτη στα μάτια.\nΑπό την πρώτη στιγμή της εκλογής του, ή τουλάχιστον αφού ξεμπέρδεψε με το μνημειώδες κούρεμα, μπήκε μπροστά, χωρίς καθυστέρηση, η προώθηση του στόχου: λύση με οποιουσδήποτε όρους! Κι αυτό το τηρεί ευλαβικά ως σήμερα.\nΜε τη βοήθεια του αριστερού ψάλτη-ΑΚΕΛ, που κρατά το ίσο. Η πρόθεσή του, βέβαια, ήταν και είναι γνωστή σε Τούρκους και άσπονδους φίλους, κι έτσι την μια τραγική υποχώρηση ακολουθεί η επόμενη. Και φθάσαμε ως εδώ, στο χείλος της αβύσσου, έχοντας παραδώσει κυριολεκτικώς τα πάντα. Την ίδια τη ψυχή μας…\nΚι επειδή, όταν ξεκινά η κατρακύλα δεν έχει σταματημό, ο πρόεδρος επιτίθεται στις ίδιες του τις τύψεις περνώντας στην απέναντι όχθη. Αυτή ήταν η αιτία που εκστομίσθησαν αυτά περί «επισκεπτών» εξ Ελλάδος. Να τρομάξει τις Ερινύες του προσπάθησε ο μοιραίος... Και σάστισε τους πάντες!\nΤόσο πολύ, που έβαζε σε κίνδυνο το σχέδιο. Και με τις συνετές συμβουλές των, μαθημένων εκ του παθήματος του σχεδίου Ανάν, συμβούλων του, τα έστριψε λιγάκι για να μην αποξενώσει και τους εναπομείναντες αφελείς με τα πατριωτικά αισθήματα.\nΟδεύουμε, λοιπόν, προς μια καταστρεπτική πενταμερή διάσκεψη, που σκοπό έχει να γυρίσει το χρόνο πίσω. Να ακυρώσει την κυριαρχία της Κυπριακής Δημοκρατίας, έστω κι αυτή την κολοβή. Κι ως εκ τούτου, να δημιουργηθούν τετελεσμένα που να μην μπορεί να ανατρέψει ο λαός, που μάλλον παραμένει ξεροκέφαλος και δεν βλέπει το καλό του, το οποίο το βλέπουν όλοι οι άλλοι: Βρετανοί, Αμερικανοί, Τούρκοι και η δική του ελίτ.\nΟ στόχος είναι να φθάσουμε σε ένα αποτέλεσμα που να μην υπάρχει επιστροφή, με το πιστόλι στο κρόταφο του ελληνισμού έτοιμο να εκπυρσοκροτήσει.\nΌ,τι και να γίνει όμως στη συνέχεια –ένα οιονεί κράτος «αχταρμάς» ή δύο κρατίδια- το ουσιώδες θα προχωρήσει. Το φυσικό αέριο με τον έναν ή τον άλλο τρόπο θα πάρει το δρόμο του, καθώς το νέο νομικό καθεστώς θα επιτρέπει να ξεκαθαρίσει το τοπίο, χωρίς να κινδυνεύουν οι μπίζνες από παρεμβολές τύπου «Μπαρμπαρός».\nΗ σημαντική συμφωνία της EΧΧΟΝ MΟΒΙL, του μελλοντικού υπουργού εξωτερικών των ΗΠΑ κ. Τίλλερσον, για εκμετάλλευση του οικοπέδου 10 της κυπριακής ΑΟΖ, βάζει και τον κ. Τραμπ στο παιχνίδι της λύσης.\nΩστόσο, τα πράγματα είναι πιο περίπλοκα, και οι έχοντες την πρωτοβουλία της «σωτηρίας» της Κύπρου έχουν ακόμη ανησυχίες για την ευόδωση των προσδοκιών τους. Γιατί, από τότε που καταστρώθηκε το σχέδιο μέχρι σήμερα, άλλαξαν πολλά, και η διάσκεψη της Γενεύης, έχει, ευτυχώς, μπροστά της ένα κανονικό ναρκοπέδιο. Ποια είναι τα νέα δεδομένα που δυσκολεύουν κάπως την ολοκλήρωση του κόλπου;\nΚατ΄αρχάς η Τουρκία, η οποία εκτός του ότι βρίσκεται σε πολύ δυσχερή θέση, έχει ανοίξει μέτωπα τόσο με τις ΗΠΑ όσο και με τη Ευρώπη, κυρίως την Γερμανία. Η ανοιχτή στροφή της Άγκυρας προς τη Ρωσία, και η επίσημη συμφωνία για τη διευθέτηση της κρίσης στη Συρία σε μια τριμερή συμμαχία που περιλαμβάνει και το Ιράν, δεν επιτρέπει το διπλό παιχνίδι, που είχε στο μυαλό του ο διεθνής παράγων, του τύπου «σου δίνουμε Κύπρο και αέριο κι εσύ τα χαλάς με τους Ρώσους και τους Ιρανούς».\nΟ Ερντογάν είναι εγκλωβισμένος στο συριακό πόλεμο, τόσο απέναντι στο «Ισλαμικό Κράτος» όσο και τους Κούρδους. Δεν μπορεί να παίξει πια πειστικά την απειλή αλλαγής στρατοπέδων. Κάθε μετατόπιση θα έχει για τον ίδιο καταστροφικές συνέπειες. Αλλά και οι Αμερικανοί δεν μπορούν να κάνουν υπερβολικές παραχωρήσεις. Τουλάχιστον, μέχρι να αναλάβει ο Τραμπ, που τότε ίσως υπάρξει γενικότερη διευθέτηση.\nΓια την ώρα πάντως, ακόμη κι ο Σόρος, που λειτουργεί σε άμεσο συντονισμό με την κα Νούλαντ και η οποία έχει αναλάβει εργολαβικά το Κυπριακό, έχει στραφεί εναντίον του νεο-σουλτάνου. Είναι χαρακτηριστικό ότι η οργάνωσή του–Solidarity Now- υποστηρίζει ανοιχτά την μη παράδοση στην Άγκυρα των 8 Τούρκων αξιωματικών που ζητούν πολιτικό άσυλο στην Ελλάδα.\nΤο Ισραήλ, που έχει άμεση συμμετοχή στο κουβάρι των συζητήσεων για το Κυπριακό, βρίσκεται επίσης σε μεγάλη ανησυχία. Μπορεί πλέον να μην απειλείται άμεσα από τα διαλυμένα μπααθικά κράτη, νοιώθει, όμως, πια τη ρωσική ανάσα δίπλα του, ενώ η, σύμμαχος της Μόσχας, Τεχεράνη αρχίζει να συμπορεύεται με τη Άγκυρα.\nΚαι σαν μην του έφταναν αυτά, ο Ομπάμα επεφύλασσε, ως τελευταία μάλλον πράξη της προεδρίας του, την ανοχή των ΗΠΑ προς στο Συμβούλιο Ασφαλείας που καταδίκασε την επέκταση του εβραϊκού εποικισμού στα παλαιστινιακά εδάφη.\nΧωρίς αμφιβολία, το Τελ Αβίβ επιθυμεί την διέξοδο του φυσικού αερίου μέσω της Κύπρου, αλλά δεν θέλει να δει ολόκληρο το νησί στους Τούρκους. Η Κύπρος όπως και η Ελλάδα αποτελούν για το Ισραήλ στρατηγικό βάθος πρώτης προτεραιότητας. Αν ο Ερντογάν επιμείνει στο «όλα ή τίποτα», δύσκολα θα του κάνει τη χάρη.\nΑκόμη και στην Ελλάδα, παρά την καταρράκωση της εικόνας και την απομείωση της ισχύος της, τίποτε δεν είναι απολύτως δεδομένο. Αν και περισσεύουν πλέον τα καθησυχαστικά λόγια για ταύτιση απόψεων Λευκωσία-Αθήνας, είναι φανερή η διάσταση που υφίσταται. Κι αυτό επιβεβαιώθηκε και μετά την συνεδρίαση του Εθνικού Συμβουλίου Εξωτερικής Πολιτικής. Ο Κοτζιάς επιμένει στον τερματισμό των εγγυήσεων και στην αποχώρηση του κατοχικού στρατού.\nΠώς το εννοεί; Όπως ο Αναστασιάδης; Στο παρασκήνιο παίζεται το παιχνίδι της μεταβατικής περιόδου: 5, 10, 15 χρόνια, 10-20 χιλιάδες στρατιώτες, 1, 2 βάσεις. Κάθε μια απ’ αυτές τις επιλογές ακυρώνει τη βασική θέση αρχής για την ελληνική πλευρά και κάνει μια συμφωνία που θα τη συμπεριλάβει απαράδεκτη αποδοχή των τετελεσμένων της εισβολής και κατοχής.\nΜπορεί να υποτεθεί ότι η Αθήνα και ο Κοτζιάς, παρά τις προσωρινές αντιστάσεις, θα υποκύψουν τελικώς, συντασσόμενοι με το μέτωπο Νούλαντ-Αναστασιάδη. Αλλά μπορεί κι όχι.\nΓιατί αν οδηγηθούμε στην κατάλυση της Κυπριακής Δημοκρατίας και στην επικράτηση της Τουρκίας, αυτό μπορεί να σημάνει και το πολιτικό τέλος του ίδιου του Κοτζιά, αλλά και της κυβέρνησης Τσίπρα.\nΆλλωστε ήδη το κυβερνητικό σχήμα βρίσκεται σε ελεύθερη πτώση. Γιατί να χρεωθεί ένα ανοσιούργημα που θα είναι και η πολιτική του ταφόπλακα; Ιδιαίτερα μάλιστα για τον Κοτζιά, που ίσως διατηρεί πολιτικές βλέψεις για την επόμενη μέρα, ως παράγων μιας πατριωτικής αριστεράς, η υπογραφή του στην παράδοση της Κύπρου θα ήταν ολέθρια. Όσο για την πίεση της κ. Νούλαντ, μην ξεχνούμε ότι παραδίδει τα κλειδιά σε λίγες εβδομάδες.\nΗ Ρωσία, επίσης, με το τηλεφώνημα του Λαβρώφ στον Αναστασιάδη ξεκαθάρισε τις προθέσεις της. Διάσκεψη ναι, αλλά και με το Συμβούλιο Ασφαλείας. Και αυτό το τελευταίο να αναλάβει τη μεταβατική περίοδο. Κάτι που σε μια πρώτη ανάγνωση σημαίνει ότι ο τουρκικός στρατός θα φύγει οπωσδήποτε και η Μόσχα θα έχει λόγο στα κυπριακά πράγματα.\nΤο σίγουρο είναι ότι η Μόσχα στέλνει ένα ξεκάθαρο μήνυμα. Η Ρωσία μετά τη νίκη του Χαλεπίου, εδραιώνεται πια στη δυτική Συρία. Και με τον αέρα του νικητή, δηλώνει ότι δεν θα εγκαταλείψει την Κύπρο για να προχωρήσουν απρόσκοπτα τα σχέδια Βρετανών και των ηττημένων Δημοκρατικών.\nΤέλος –δυστυχώς μπαίνει στο τέλος κι από άποψη βαθμού επηρεασμού των διαδικασιών- είναι οι πολίτες της Κύπρου. Οι πολίτες που παρακολουθούν, ελπίζουν και οργίζονται, ένα έργο που παίζεται γι’ αυτούς, χωρίς αυτούς. Οι συντονισμένες κινήσεις των κομμάτων του ενδιάμεσου χώρου που αντιτίθενται στο εκτρωματικό σχέδιο του εκτουρκισμού της Κύπρου, είναι θετικές, αλλά δεν αρκούν. Πρέπει να γίνει υπόθεση όλων. Αν οι ίδιοι ήσαν τα υποκείμενα της ιστορίας, τότε θα και οι συσχετισμοί θα ήταν διαφορετικοί.\nΚι αν είχαν εντονότερη παρέμβαση πολλά από όσα απεργάζονται αυτή τη στιγμή απλώς δεν θα μπορούσαν να συμβούν. Εν πάση περιπτώσει, πάντως το επόμενο διάστημα, στον έναν ή στον άλλο βαθμό ό,τι κι αν συμβεί ο λαϊκός παράγων θα έχει ενεργότερη ανάμειξη, κι αυτό το γνωρίζουν άπαντες, και γι’ αυτό αναζητούν τρόπους να υπερβούν το πρόβλημα.\nΓράφει ο Σωτήρης Δημόπουλος: Διδάκτωρ Κοινωνιολογίας του Παντείου Πανεπιστημίου & Πτυχιούχος του Ινστιτούτου Διεθνών Σχέσεων του Κιέβου.\nΣε εξέλιξη βρίσκεται στη Γενεύη η συνάντηση των διαπραγματευτών και των εμπειρογνωμόνων της ελληνοκυπριακής και της τουρκοκυπριακής πλευράς για τα...\nΟΗΕ: ΔΥΣΚΟΛΗ ΑΛΛΑ ΟΧΙ ΑΝΕΦΙΚΤΗ Η ΣΥΜΦΩΝΙΑ ΣΤΟ ΚΥΠΡΙΑΚΟ -...\nΗ ειρηνευτική συμφωνία στην Κύπρο είναι δύσκολη, αλλά όχι ανέφικτη, δήλωσε ο ειδικός απεσταλμένος του ΟΗΕ για το Κυπριακό, ενώ στη Γενεύη ξεκίνησαν...\nΠΛΗΣΙΑΖΕΙ Η ΜΕΓΑΛΗ ΗΜΕΡΑ ΓΙΑ ΤΗΝ ΕΠΙΛΥΣΗ ΤΟΥ ΚΥΠΡΙΑΚΟΥ\nΜε το Μέγαρο Μαξίμου να φέρεται ότι εξετάζει την ιδέα για υπογραφή «συμφώνου φιλίας» Ελλάδας – Τουρκία – Κύπρου, ο πρωθυπουργός Αλέξης Τσίπρας και ο...\nΣΕ ΚΡΙΣΙΜΗ ΦΑΣΗ ΤΟ ΚΥΠΡΙΑΚΟ: Η ΑΠΟΥΣΙΑ ΕΡΝΤΟΓΑΝ ΑΠΟ ΤΗ...\nΜε τη στάση της Άγκυρας να είναι ο μεγάλος άγνωστος, ο πρωθυπουργός, Αλέξης Τσίπρας, συναντάται σήμερα με τους πολιτικούς αρχηγούς και αύριο με τον...\nΣΥΝΑΝΤΗΣΗ ΜΟΓΚΕΡΙΝΙ - ΤΣΑΒΟΥΣΟΓΛΟΥ ΓΙΑ ΚΥΠΡΙΑΚΟ ΚΑΙ ΣΥΡΙΑ\nΣτη σημασία επίτευξης μιας συνολικής διευθέτησης του κυπριακού προβλήματος, εστίασαν η εκπρόσωπος της Ε.Ε. για την εξωτερική πολιτική, Φεντερίκα...\nΟΙ ΤΟΥΡΚΟΙ ΤΟΡΠΙΛΙΖΟΥΝ ΤΗ ΓΕΝΕΥΗ:ΔΕΝ ΑΝΑΓΝΩΡΙΖΟΥΝ...\nOι Τούρκοι δια μέσου του ηγέτη του ψευδοκράτους Μ.Ακιντζί «τορπίλισαν» τις συνομιλίες της Γενεύης καθώς δεν θεωρούν τον Ν.Αναστασιάδη πρόεδρο της...\nΟ ΓΙΟΥΝΚΕΡ ΘΑ ΗΓΗΘΕΙ ΤΗΣ ΑΠΟΣΤΟΛΗΣ ΤΗΣ ΕΕ ΣΤΗ ΔΙΑΣΚΕΨΗ ΤΗΣ...\nO πρόεδρος της Ευρωπαϊκής Επιτροπής, Ζαν Κλοντ Γιούνκερ θα ηγηθεί της αποστολής της ΕΕ στην πολυμερή διάσκεψη της Γενεύης για το Κυπριακό, επανέλαβε...\nΣτόχος να λυθεί το Κυπριακό\nΗ λύση του Κυπριακού εντός του τρέχοντος έτους εξακολουθεί να αποτελεί στόχο, δηλώνει ο Κύπριος Πρόεδρος Νίκος Αναστασιάδης. Σε συνέντευξή του στην...\nΑΛ. ΤΣΙΠΡΑΣ: «ΔΕΝ ΝΟΕΙΤΑΙ ΣΧΕΔΙΟ ΛΥΣΗΣ ΓΙΑ ΤΟ ΚΥΠΡΙΑΚΟ ΠΟΥ...\nΤη βούληση της ελληνικής πλευράς για εξάντληση κάθε δυνατότητας, μέχρι και την τελευταία στιγμή, εξεύρεσης βιώσιμης και δίκαιης λύσης για το Κυπριακό...\nΤΗΛΕΦΩΝΙΚΗ ΕΠΙΚΟΙΝΩΝΙΑ ΤΣΙΠΡΑ - ΓΚΟΥΤΕΡΕΣ ΓΙΑ ΤΟ ΚΥΠΡΙΑΚΟ\nΑναλυτική τηλεφωνική συνομιλία είχε ο πρωθυπουργός Αλέξης Τσίπρας με τον γενικό γραμματέα του ΟΗΕ, Αντόνιο Γκουτέρες , ενόψει της επικείμενης...\nΚΥΠΡΙΑΚΟ: ΧΑΜΗΛΩΝΕΙ ΤΙΣ ΠΡΟΣΔΟΚΙΕΣ Η ΑΘΗΝΑ ΠΕΡΙΜΕΝΟΝΤΑΣ ΤΗΝ...\nΜε τη στάση της Άγκυρας να μην έχει διευκρινιστεί ως προς τις συγκεκριμένες επιδιώξεις της στην πολυμερή διάσκεψη της Γενεύης, Αθήνα και Λευκωσία...


Posted: Thu Aug 10, 2006 5:40 pm Post subject:\nKala gia rwsides kai kalobara ton kovo ton arava apo thn mosxa......\nPosted: Thu Aug 10, 2006 8:32 pm Post subject:\nΟι ιδιοκτήτες του Αστέρα Τρίπολης είναι 2 και έχουν τεράστια οικονομική επιφάνεια.\nΟ ένας απο τους 2 ο Καιμενάκης,ασχολείτε με πετρέλαια στην Μέση Ανατολή και έχει έδρα το Ντουμπάι.\nΕίναι απο τους πρώτους μεσάζοντες στην αλυσίδα του πετρελαίου,και φτάνει να εφοδιάζει εμπόρους όπως ο Βαρδινογιάννης και ο Μελλησανίδης.Έχει ιδιόκτητο ναυπηγείο στο Ντουμπάι και ο στόλος του συνεχώς αυξάνεται.\nΓια τον άλλον ιδιοκτήτη δεν γνωρίζω κάτι.\nΗ διάθεση για κατασκευή γηπέδου είναι δεδομένη,αλλά δεν ξέρω που κολλάει.\nPosted: Fri Aug 11, 2006 11:50 am Post subject:\nvag3721 , μπορεις να postαρεις την φωτογραφια του Καιμενακη για να δουμε ποιος ειναι ο λεφτας\nPosted: Mon Aug 14, 2006 10:13 pm Post subject:\nΛοιπόν μετά από ταξίδι αστραπή το ΣΚ που πέρασε, έχω νεότερα για το ιδιοκτησιακό του Αστέρα. Η δεύτερη μου πηγή(Τριπολιτσιώτης και αυτός), επιβεβαιώνει ότι υπάρχουν δύο ονόματα για την ομάδα.\nΟ ένας είναι ο Καϊμενάκης για τον οποίο ακούγεται δημοσίως ότι συμμετέχει μεν ενεργά στην ομάδα αλλά αυτός που είναι το μεγάλο κεφάλι και η " Άπατη Τσέπη " είναι κάποιος άλλος με το επίθετο Μπάκος. Αυτός είναι που κάνει μεταφορές με τάνκερ και έχει σχέση με πετρέλαια και Ντουμπάϊ. Δεν ξέρω αν ο Καϊμενάκης έχει σχέση με πλοία και Ντουμπάι αλλά ο στρατηγός Γιαμαμότο είναι ο Μπάκος.\nΓια να δούμε τι θα γίνει με το γήπεδο.\nΥ.Γ: Το άτομο μου είπε στο τέλος, ότι σε πρόσφατο φιλικό ο Αστέρας νίκησε τον Ατρόμητο Περιστερίου με 1-0 με τη δεύτερη ομάδα.\nPosted: Sat Dec 09, 2006 2:03 am Post subject:\nΜου τα έλεγε ο αρχιτέκτονας (Παπαϊωάννου) και δεν τον πίστευα\nΘα κοιτάξω στις επόμενες ημέρες να έρθω σε επαφή μαζί του, μήπως μπορέσουμε να πάρουμε περισσότερα σχέδια ή έστω τα υπάρχοντα σε μεγαλύτερη ανάλυση. Και βεβαίως να μάθουμε πληροφορίες.\nΑπλώς να πω ότι βλέποντας τα σχέδια, πιθανότατα πρόκειται για την έκταση όπου βρίσκεται το υπάρχον γήπεδο. Θα θυμάστε πως είχα γράψει ότι ο Αστέρας εξέταζε δύο λύσεις: την κατασκευή του νέου γηπέδου στον χώρο του παλιού ή την αγορά νέας έκτασης. Το πρόβλημα με την υπάρχουσα έκταση ήταν ότι 1ον οι ιδιοκτήτες των γύρω οικοπέδων ζητούσαν τα μαλλιά της κεφαλής τους και 2ον έπρεπε να μετακινηθούν γραμμές υψηλής τάσης της ΔΕΗ (η οποία επίσης ζητούσε τρελά λεφτά).\nΦαίνεται ότι βρήκαν λύση και στα δύο προβλήματα. Αν υπάρχει άλλωστε το χρήμα, όλα είναι πιο εύκολα\nPosted: Mon Dec 11, 2006 2:38 pm Post subject:\n(κι' ας κατηγορηθώ για spamming !!!!!)\nPosted: Mon Dec 11, 2006 10:04 pm Post subject:\nGia ti xoritikotita milame? Giro stis 5000-10000?\nPosted: Mon Dec 11, 2006 11:40 pm Post subject:\nΗ απάντηση υπάρχει τόσο στην προηγούμενη σελίδα αυτού του topic όσο και στη σελίδα του Γηπέδου του Αστέρα στο site. Δεν είναι κακό να ψάχνουμε λίγο (όχι πολύ) πριν ρωτήσουμε.\nPosted: Tue Dec 12, 2006 3:14 am Post subject:\nγράφετε πιο πίσω πως θα άρχιζαν τα σχέδια τον σεπτέμβριο....του 2005?\nΤελικά ποτε θα ξεκινήσει αυτό το γήπεδο bravo στην ομάδα μεγάλο έργο, αλλα τέτοια γήπεδα και ομάδες της θέλουμε στην A.\nPosted: Tue Dec 12, 2006 3:44 am Post subject:\nΓια τον "Σεπτέμβρη" έγραψε ο vag3721 ότι ξεκινούν έργα. Η απάντησή μου ήταν προφανώς αστειευόμενος (αφού δεν είχα ακούσει τίποτα σχετικό) "του 2006;". Διάβασε όσα έγραψα πιο προσεκτικά.\nPosted: Tue Dec 12, 2006 4:02 am Post subject:\nτο διάβασα, αλλα το μηνύματα είναι παλιά, τελικά τι ισχύει μιας και υπάρχουν μακέτες;...δε βλέπω πουθενά να λέει κανεις για χρονοδιάγραμμα (μου διέφυγε πάλι?)\nPosted: Tue Dec 12, 2006 10:20 pm Post subject:\nChat το κάναμε\nΑφού γράφω αμέσως πιο πάνω:\n"Θα κοιτάξω στις επόμενες ημέρες να έρθω σε επαφή μαζί του, μήπως μπορέσουμε να πάρουμε περισσότερα σχέδια ή έστω τα υπάρχοντα σε μεγαλύτερη ανάλυση. Και βεβαίως να μάθουμε πληροφορίες."\nΑν ήξερα (ή οποιοσδήποτε άλλος γνώριζε) περισσότερα, δεν θα το γράφαμε;;;\nPosted: Mon Feb 19, 2007 11:04 pm Post subject:\nΛοιπόν έχω εξελίξεις για το γήπεδο του Αστέρα. Είχε 2σέλιδο αφιέρωμα η οικονομική (!) εφήμερίδα νομίζω του κυριακάτικου βήματος. Λέει πως σύντομα ολοκληρώνεται το νέο γήπεδο του Αστέρα. Έγραφε μέσα στο 2007. Θα περιλαμβάνει νέο κλειστό(!) γήπεδο 12500 θέσεων, γήπεδο για μπάσκετ και βόλευ και 6-7 βοηθητικά γήπεδα ποδοσφαίρου! Πάντως στο σημερινό ματς Λεβαδειακού-Αστέρα ο εκφωνητής είπε ότι το γήπεδο θα έχει 8000 θέσεις.\nΟι ιδιοκτήτες που είναι όντως ο Καυμενάκης και ο Μπακος και έχουν στην κατοχή τους 20 πλοία, άλλα 16 που κατασκευάζονται και ένα ναυπηγείο στο Καναδά, θέλουν να βγάλουν την ομάδα στο CL σε 2 χρόνια!!!\nΜάλιστα δεν έχουν κανένα πρόβλημα να βάλουν φράγκα γιατί ήδη οι παίκτες τους είναι οι πιο ακριβοπληρωμένοι στη Β, έχουν προπονητή που ήταν προπονητής Ελπίδων στην Εθνική Βραζιλίας και παλιά 2ος στη Ρεαλ, οι εγκαταστάσεις και τα αποδητήρια είναι από τα καλύτερα στην Ελλάδα, μιας και έχουν μέχρι και τζακούζι και του χρόνου από ότι έγραφε θα έρθει ο Ισμαελ Μπα που έπαιζε στην Εθνική Γαλλίας!\nΜάλλον ο Αστέρας ετοιμάζει βαλίτσες για Superleague!\nΥΓ Αν έχετε άλλες εξελίξεις για το γήπεδο πείτε τις!\nEndiaferon arthro ehei simera i efimerida SportXL oswn afora to neo gipedo tou astera tripolis:\nEhei titlo 'o kivos erifthi' kai anaferei oti to megalopnoo ergo ksekinise,oi mpoulntozes epiasan doulia kai to kosmima tis tripolis arhise na pairnei sarka kai osta.Oi protes homatourgikes ergasies ksekinisan ston perivalonta horo tou hdh iparhontos gipedou (idioktitos horos), paralila me ton elegho tou ipedafous apo eidika mihanimata. An oi mihanikoi dosoun to ok gia tin anthektikotita tou ipedafous, tha ektamieuthoun amesa ta hrimata gia tin kataskeui tou gipedou. Telos kanei logo gia gipedo 15000 thesewn kathos kai 7 gipeda proponisis, kleisto gipedo basket, stivo, ksenodohio 5 asterwn, estiatoria, pisines, gimnastiria, fisikotherapeutiria k.a.\nΛογικά θα πρέπει να μιλάμε και για γκρέμισμα της ήδη υπάρχουσας εξέδρας η οποία είναι στραβιά. Αυτό που αναρωτιέμαι είναι αν θα μετακομίσει μέχρι να χτιστεί το νέο γήπεδο. Εκτός και αν φτιάξουν τις εξέδρες και αφήσουν το σκέπαστρο για κάποιο καλοκαίρι.\nΣτα σχέδια δεν φαίνεται να γκρεμίζεται το υπάρχον γήπεδο,θα μείνει όπως είναι.Το καινούριο γήπεδο θα κατασκευαστεί σε άλλο χώρο(πίσω απο το υπάρχον για την ακρίβεια).\nPosted: Sat Mar 24, 2007 4:17 am Post subject:\nΌχι, το γήπεδο θα γίνει ακριβώς εκεί που είναι το υπάρχον, με την κατασκευή των επιπλέον κερκίδων.\nPosted: Sat Mar 24, 2007 10:58 am Post subject:\nΝομιζω οτι για μια τοσο μικρη πολη σαν τη Τριπολη\nαρκει η επεκταση και αναβαθμιση των υπαρχουσων εγκαταστασεων.\nΝα σημειωσω οτι ο Αστερας θα ειναι η 7η ομαδα της Πελοποννησου\nμετα την Παναχαϊκη (26 συμμετοχες), Καλαματα (7), Πανηλειακο (7),\nΠαναιγιαλειο (6), Κορινθο (5) και Παγκορινθιακο (1)\nπου θ αγωνιστει - κατα πασα πιθανοτητα - στην Α Εθνικη (νυν Σ.Λ.).\nPosted: Tue Apr 24, 2007 1:24 am Post subject:\nTora pou opos ola dihnoun o asteras tha anevei stin super league, akougetai tpt stin tripoli gia dromologisi ekseliksewn oswn afora to neo gipedo tou astera??Iparhei kapio hronodiagrama ??\nPosted: Fri Apr 27, 2007 1:16 am Post subject:\nΔιαβασα σε αλλο φορουμ οτι τα εργα για το νεο γηπεδο του Αστερα αρχισανε τουτι την εβδομαδα. Ξερει κανεις τιποτα;\nPosted: Sun Apr 29, 2007 8:26 am Post subject:\n15.000 θεσεις δεν ειναι παρα πολυ μεγαλο? μου φαινεται οτι 10.000 ειναι μια χαρα. λογικα το σεπτεμβρη η μια κερκιδα θα "δουλευει"κανονικα και θα κανουν εργα στις αλλες\nPosted: Tue May 15, 2007 5:59 pm Post subject:\nΚαι 10.000 για μια πόλη σαν την Τρίπολη (35-40.000) είναι πολύ μεγάλος αριθμός. Αλλά και όλο το σύμπλεγμα με τα πολλαπλά γήπεδα, ξενοδοχεία κτλ φαντάζει εκτός κλίμακας για τις δυνατότητες της περιοχής.\nΠολύ αμφιβάλλω όμως το ότι οι συγκεκριμένοι άνθρωποι δεν ξέρουν που τοποθετούν τα χρήματα τους (αν και συνήθως αυτός δεν είναι καθόλου καλός οδηγός για να εκτιμήσεις καταστάσεις).\nΔεν ξέρω αν προσδοκούν σε απόσβεση ή σε κάτι άλλο πιο απόμακρο ή κάτι που μας διαφέυγει.\nPosted: Tue May 15, 2007 6:22 pm Post subject:\nΤο τελευταίο που τους ενδιαφέρει είναι η απόσβεση,αυτοί τα λεφτά τα στέλνουν για ξόδεμα.\nΠάντως μην νομίζεται ότι επειδή έχουν λεφτά θα καταφέρουν να πετύχουν.\nΔεν φτάνουν μόνο τα φεφτά θέλει και γνώσεις.\nΓια αυτό πρέπει να πάρουν μαζί τους ανθρώπους που το γνωρίζουν το άθλημα.\nΣτην θέση τους,ο πρώτος που θα προσέγγιζα θα ήταν ο Θωμάς ο Μητρόπουλος.\nPosted: Tue May 15, 2007 6:28 pm Post subject:\nMιας και η ανοδος στην SuperLeague ειναι γεγονος, υπαρχουν τιιποτα νεα ως προς τα εργα που εχουν γινει η ειναι να γινουν?? ...γιατι δεν εχω βρει τιποτα σε αλλα forum...


Στην εποχή του ΣΥΡΙΖΑ: Σενάρια χρεοκοπίας στο Euroworking Group\nΣενάρια χρεοκοπίας στο Euroworking Group\nΕΛΕΝΗ ΒΑΡΒΙΤΣΙΩΤΗ, Η ΚΑΘΑΗΜΕΡΙΝΗ, 13/06/2015\nΑΝΤΑΠΟΚΡΙΣΗ - ΒΡΥΞΕΛΛΕΣ. Μία πολύ σφιχτή προθεσμία έλαβε η ελληνική κυβέρνηση για να παρουσιάσει τις αντιπροτάσεις της στο σχέδιο των θεσμών, ώστε να προλάβει να επιτευχθεί συμφωνία στο επόμενο Eurogroup στις 18 Ιουνίου. Συγχρόνως για πρώτη φορά στο Εuroworking Group της Πέμπτης συζητήθηκαν σενάρια χρεοκοπίας της χώρας και παροχής ανθρωπιστικής βοήθειας σε περίπτωση μη επίτευξης συμφωνίας μέσα στα ασφυκτικά χρονικά πλαίσια. Τα σενάρια αυτά, όμως, όπως και τις πληροφορίες περί τελεσιγράφου 24 ωρών, διέψευδε η ελληνική πλευρά. Το κλίμα πάντως στη συνεδρίαση ήταν ιδιαίτερα βαρύ, με μια σειρά από χώρες να έχουν φτάσει στα όριά τους και να μιλούν για ιδιαίτερα ευνοϊκή πρόταση των θεσμών προς την Ελλάδα.\nΚατά τη διάρκεια του Euroworking Group της Πέμπτης, που έγινε στην Μπρατισλάβα της Σλοβακίας, οι εκπρόσωποι των υπουργείων Οικονομικών της Ευρωζώνης ξεκαθάρισαν στον Ελληνα ομόλογό τους, κ. Χουλιαράκη, ότι αν στόχος της Ελλάδας είναι η επίτευξη συμφωνίας, τότε αυτό πρέπει να γίνει στο Eurogroup στις 18 Ιουνίου. Την ίδια μέρα, η κ. Μέρκελ αποφάσισε να συνεδριάσει η γερμανική Βουλή με θέμα την Ελλάδα.\nΟι ελληνικές αντιπροτάσεις θα πρέπει να κατατεθούν τις επόμενες ώρες, ώστε να έχουν το περιθώριο οι εκπρόσωποι των θεσμών να κρίνουν αν είναι ικανοποιητικές. Αυτό που ξεκαθαρίστηκε για άλλη μια φορά είναι ότι η ελληνική πρόταση αναμένεται να είναι επί συγκεκριμένων σημείων του κειμένου των θεσμών, όπως η μείωση του ΕΚΑΣ ή η αύξηση του ΦΠΑ της ΔΕΗ, και να φέρουν ισοδύναμο δημοσιονομικό αποτέλεσμα.\nΣύμφωνα με Ευρωπαίο αξιωματούχο, για πρώτη φορά συζητήθηκε στο ΕWG και ανοιχτά το ενδεχόμενο μη συμφωνίας μέχρι το τέλος Ιουνίου, δηλαδή το σχέδιο Β. Το ενδεχόμενο χρεοκοπίας της χώρας και αν θα περιλαμβάνει ελέγχους στην κίνηση κεφαλαίων (capital controls) ποια θα είναι τότε η δημοσιονομική προσαρμογή και ποια η προσαρμογή ισοζυγίου τρεχουσών συναλλαγών. Παράλληλα, σύμφωνα με τον ίδιο αξιωματούχο, έγινε αναφορά και σε πιθανή ανάγκη παροχής ανθρωπιστικής βοήθειας. Ωστόσο το βασικό σενάριο που συζητήθηκε, ήταν η επίτευξη συμφωνίας έως το επόμενο Eurogroup, και συγχρόνως παράταση του υφιστάμενου προγράμματος για μερικούς μήνες. Ενώ το μέγεθος της επέκτασης δεν καθορίστηκε συγκεκριμένα, τρεις διαφορετικοί αξιωματούχοι λένε στην «Κ» ότι το σενάριο εννεάμηνης επέκτασης που προτάσσει η ελληνική πλευρά είναι μάλλον το πιο δύσκολο να επιτευχθεί, καθώς χωρίς νέα χρήματα δεν βλέπουν το νόημα μιας τέτοιας μακράς παράτασης. Από την άλλη, αν δίνονταν καινούργια χρήματα στην Ελλάδα ακόμα και με τη μορφή swap - ανταλλαγής ομολόγων (τα ελληνικά ομόλογα που έχει στην κατοχή της η ΕΚΤ που λήγουν το καλοκαίρι να τα ανταλλάξει με ομόλογα που λήγουν αργότερα και με ευνοϊκότερο επιτόκιο), ώστε να φτάσει και η χρηματοδότηση έως τον Μάρτιο, αυτό δεν είναι δυνατό χωρίς νέους όρους και νέο πρόγραμμα, καθώς θεωρείται νέα χρηματοδότηση.\nΣυγχρόνως, ενδεικτικό του κλίματος στο Euroworking Group είναι ότι μια σειρά από χώρες, κυρίως Σλοβακία και Σλοβενία, αλλά και οι Βαλτικές εκτός από τη Γερμανία, εξέφρασαν την άποψη ότι η συμφωνία που παραχωρήθηκε στην ελληνική πλευρά είναι ιδιαίτερα θετική και αποτελεί σημαντική «παραχώρηση των θεσμών», καθώς δίνει πολύ μειωμένα πρωτογενή πλεονάσματα, δεν προχωράει σε μειώσεις μισθών και παγώνει τις απαιτήσεις για μεταρρυθμίσεις στα εργασιακά. «Αυτά είναι αρκετά για να πουλήσει ο κ. Αλέξης Τσίπρας ως επιτυχία στην Ελλάδα», είπαν χαρακτηριστικά.\nΕτικέτες Σενάρια, Χρεοκοπία, Euroworking Group


Το πιο όμορφο μοντέλο στον κόσμο είναι κόρη ποδοσφαιριστή της Premier League! | Sportime\nΤο πιο όμορφο μοντέλο στον κόσμο είναι κόρη ποδοσφαιριστή της Premier League!\nΗ πιο όμορφη γυναίκα του κόσμου και αποδεδειγμένα, Τιλάν Μπλοντό είναι μόλις 21 ετών και ξεκίνησε το μόντελιγκ σε ηλικία δέκα ετών.\nΣτη συνέχεια, εμφανίστηκε στη γαλλική Vogue πριν φτάσει στην εφηβεία της, αφού εθεάθη σε μια επίδειξη του Jean Paul Gaultier. Τώρα, έχει πάνω από 5,3 εκατομμύρια ακολούθους στο Instagram καθώς φαίνεται έτοιμη να «επισκιάσει» τη φήμη των γονιών της.\nΕίναι κόρη του πρώην αμυντικού της Σέφιλντ Γουένσντεϊ και της Γουότφορντ, Πάτρικ Μπλοντό. Ο 54χρονος πλέον, ο οποίος κέρδισε δύο συμμετοχές για τη Γαλλία, εντάχθηκε στους Owls από το Μονακό στην αρχή της σεζόν 1997/98 στην Premier League.\nΑλλά το δίδυμο πατέρα και κόρης δεν είναι τα μόνα διάσημα πρόσωπα της οικογένειας καθώς η πρώην σύζυγος του Μπλοντό και μαμά του μοντέλου είναι η Γαλλίδα ηθοποιός και τηλεοπτική παρουσιάστρια, Βερόνικα Λούμπρι.\nΤο μοντέλο κέρδισε μεγάλη προσοχή από τα μέσα ενημέρωσης σε ηλικία μόλις έξι ετών, όταν τα μεγάλα, μπλε μάτια και τα ανακατωμένα μαλλιά της κέρδισαν τον τίτλο «το πιο όμορφο κορίτσι στον κόσμο».\nΗ Τιλάν Μπλοντό στο Aix-en-Provence της Γαλλίας το 2001, θεωρήθηκε ότι θα ήταν η σταρ της μόδας ενώ, μάλιστα, έχουν γίνει συγκρίσεις με την Μπριζίτ Μπαρντό και έχει εμφανιστεί στο περιοδικό Elle σε ηλικία 15 ετών.\nΗ φωτογράφισή της ήταν για ένα τμήμα ομορφιάς στη Vogue το 2011 που την έκανε να «χτυπήσει» τα πρωτοσέλιδα όταν έγινε ένα από τα νεότερα μοντέλα που εμφανίστηκε ποτέ στο περιοδικό. Από τη διάσημη φωτογράφιση της Vogue, η σταρ συνέχισε να εξελίσσεται συνεχώς και συνεργάστηκε με εταιρείες όπως η Dolce & Gabbana, η L'Oreal και δημιουργώντας τη δική της επωνυμία το 2018 με το όνομα Heaven May.\nΣυνάντηση με τους προέδρους για το νέο γήπεδο (pics)\n24.05.2022 | 19:33 Συνάντηση με τους προέδρους για το νέο γήπεδο (pics)


Τοπούζης: "Παίζεις 120% για τον κόσμο του Άρη" - pressaris.gr\nΟ Θανάσης Τοπούζης προσπαθεί να κερδίσει χρόνο συμμετοχής έχοντας μπροστά του επιθετικούς σαφώς πιο έμπειρους. Μαθαίνει όμως από κάθε προπόνηση με τον Άρη, μαθαίνει από τους συμπαίκτες του, μαθαίνει από τον Σάκη Τσιώλη και ανυπομονεί να μπει και να βοηθήσει τους κίτρινους.\nΟ νεαρός επιθετικός μίλησε στον “ΑΡΗΣ FM” τονίζοντας αρχικά πως “είναι δύσκολο για μια νέα ομάδα όπως είμαστε εμείς να βγαίνουμε από το πρόγραμμα. Ξεκινάει το πρωτάθλημα, διακόπτεται για την Εθνική ομάδα, αρχίζει πάλι αλλά εμείς δεν παίζουμε γιατί δεν ξέρουμε ποιοι είναι οι αντίπαλοί μας, θα παίξουμε πάλι και μετά θα έχει ξανά Εθνική ομάδα”.\nΠαραδέχτηκε πάντως πως μετά την ήττα από τον Ατρόμητο στο “Κλεάνθης Βικελίδης” η ομάδα δούλεψε στη σωστή κατεύθυνση. “Αυτό το διάστημα θα μας βοηθήσει όλους. Και τα καινούρια παιδιά και τους τραυματίες, ώστε να ετοιμαστούμε καλύτερα και αντεξεπέλθουμε στις υποχρεώσεις. Πρέπει να ανέβει η ομάδα ψυχολογικά και πρέπει να καλύψουμε τους χαμένους βαθμούς”.\nΑναφέρθηκε στην δική του παρουσία στην πρώτη ομάδα, υποστηρίζοντας ότι “είναι μεγάλη χαρά που είμαι στην πρώτη ομάδα, που έγινα επαγγελματίας. Συνεργάζομαι με τέλειους ανθρώπους, έχω φανταστικούς συμπαίκτες και αυτό το κάνει ακόμα πιο όμορφο αυτό που ζω. Ανυπομονώ να παίξω και να βοηθήσω την ομάδα να πάρει τις νίκες που θέλει”.\nΓια την παρουσία των εμπειρότερων παικτών και την επίδραση που έχουν στους νεαρούς, ο Τοπούζης τόνισε πως “είναι πολύ σημαντικό να δεχόμαστε συμβουλές από αυτούς. Ακούμε παλιές ιστορίες που μας λένε για το πως συμπεριφέρονταν παλιότερα οι παλιοί τους νέους και πραγματικά θα… τρομάξετε! Τα παιδιά είναι πολύ κοντά σε μας, μας λένε συνέχεια πως πρέπει να συμπεριφερόμαστε, πως πρέπει να αντιδράμε”.\nΟ ίδιος ως επιθετικός συνεργάζεται περισσότερο στις προπονήσεις με τους Τσέζαρεκ, Γιάκομπ, Καστίγιο, Σολτάνι, για τους οποίους είπε ότι “ο καθένας έχει διαφορετικό στιλ παιχνιδιού. Ο Τσέζαρεκ και ο Γιάκομπ είναι πιο δυνατοί, ο Καστίγιο και ο Σολτάνι πιο γρήγοροι και εγώ προσπαθώ να πάρω ότι περισσότερο μπορώ από τον καθένα”.\nΓια την ομάδα είπε πως “είμαστε νεανική ομάδα, με μικρό μέσο όρο ηλικία και γι’ αυτό είπα στον κόσμο μετά την ήττα μας από τον Ατρόμητο ότι πρέπει να κάνει υπομονή. Αυτή η ομάδα έχει πολλά να δείξει…”.\nΓια την παρουσία του Σάκη Τσιώλη επεσήμανε πως “εμπιστεύεται τους νέους ποδοσφαιριστές και το έδειξε και τον Μάιο που μας έβαλε να παίξουμε στα φιλικά και το καλοκαίρι που ανέβασε τόσα παιδιά από την β’ ομάδα. Είμαστε τυχεροί που έχουμε έναν τέτοιο προπονητή. Μας δίνει συνέχεια συμβουλές και αυτός και οι συνεργάτες του, για το πως πρέπει να κινούμαστε μέσα στο γήπεδο, πως πρέπει να συμπεριφερόμαστε στο γήπεδο, στα αποδυτήρια” και κατέληξε με μια αναφορά για τον κόσμο: “Όταν μπαίνεις στο γήπεδο και παίζεις στο 100%, έχοντας αυτόν τον κόσμο στο πλευρό σου παίζεις για το 120%. Εγώ είμαι ενθουσιασμένος”.


13/01/2021, 10:09 31\nη θανατικη ποινή δεν εφαρμοζεται στο μεγαλύτερο μερος του κοσμου, για τους λόγους που κρίθηκε στο πέρασμα των αιώνων. Η φυλάκιση σε ισόβια , ειναι αρκετή για να διαφυλάξει την κοινωνία απο τέτοιους εγκληματιες και να τιμωρηθούν. Η θανατικη ποινή δεν σωφρονίζει ούτε τον δράστη ούτε αυτους που σχεδιάζουν παρόμοιες πράξεις, όπως αποδειχθηκε .\nΗ θανατική ποινή έχει σκοπό να ΑΠΟΤΡΕΨΕΙ μελλοντικούς δολοφόνους , που φοβούνται να πεθάνουν .... Αυτούς που δεν φοβούνται την φυλακή , γιατι εχουν πάει και την βλέπουν μια χαρά , δεν ζουν καλύτερα έξω , η οτι αλλο\nΆξιοι αυτές είναι πολιτείες, πληρώνεις ακριβώς με το ίδιο νόμισμα. Ούτε παζάρια ούτε ακριβοπληρωμένους δικηγόρους ούτε δήθεν δημοκρατικές διαδικασίες ούτε άλλου είδους μπούρδες. Θα πληρώσεις το ίδιο ακριβώς με αυτό που προξένησες.\nΒάσιμος ο Πρώην Ένστολος\nΈνας άνθρωπος που διαπράττει\nένα τέτοιο έγκλημα πάσχει σίγουρα από σοβαρότατη ψυχοπνευματική διαταραχή. Απορώ γιατί μερικοί αμφιβάλλουν. Επίσης θυμώνω γιατί τα τέρατα που έκαναν τέτοιο κακό σε ένα μικρό κοριτσάκι δε τιμωρήθηκαν παρά του κατέστρεψαν τη ζωή για να καταστρέψει κι αυτό με τη σειρά του τη ζωή ενός άλλου ατόμου.\nγατάκια Αμερικάνοι, εδώ στην Ελλάδα θα ήταν έξω η κυρία μετά λίγους μήνες\nΑυτό το δικολαβίστικο ότι ο κατηγορούμενος πρεπει να κατανοεί το λόγο για τον οποίο δικάζεται, ειλικρινά δεν το καταλαβαίνω. Όταν κάποιος σκοτωνει, δεν με ενδιαφέρει αν κατανοεί το λόγο για τον οποίο σκοτώνει. Με ενδιαφέρει ότι σκότωσε. Άντε να συζητήσω ελαφρυντικά του τύπου νομιμη άμυνα, εν βρασμώ ψυχής κλπ. Αλλά να συζητήσω αν είχε συναίσθηση αυτού που έκανε, όταν το έκανε, αυτό με ξεπερνάει. Κατά τη λογική αυτή δίνουμε το ελεύθερο, σε όποιον δεν έχει καταλογισμό, να κάνει ότι έγκλημα θέλει.\nΕνα λιοντάρι που σκοτώνει χωρίς να καταλαβαίνει ότι αυτό είναι κακό, δεν μπορεί να θανατώνεται , αλλά να περιορίζεται . Αυτή είναι η λογική του νόμου που δεν καταλαβαίνεις ... βέβαια ούτε εγώ συμφωνώ.\nΤέρατα σκοτώνουν Τέρατα\nΕγινε η συνηθισμένη προσπαθεια παραπλάνησης του δικαστηρίου ότι τάχα είχε το ακαταλόγιστο. Οι ψυχίατροι όμως είπαν ότι δεν είχε τέτοιο πρόβλημα. Προκαλεί αποντροπιασμό η εμμονή των φιλελεφτ να υπερασπίζονται τα πιο φρικτά εγκλήματα και να περιφρονούν τα θύματα και το περί δικαίου αίσθημα της κοινωνίας. Ξέρετε αγαπητοί φιλελέφτ εκτός από τους εγκληματίες έχουν δικαιώματα και τα αθώα θύματα τους.\nθανατικη ποινη πρεπει να ισχυει σε ολο τον πλανητη για ειδεχθη εγκληματα, εφ οσον ειναι αποδεδειγμενα και πιο αμεσα οχι μετα απο 10-20-30 χρονια\nΤη λες ρε φίλε τόσο εύκολα θα τη γλυτώσεις; Τριάντα χρόνια φυλακή,και στα πενήντα σου στο καλό\nMΠΡΑΒΟ ΣΤΗΝ ΑΜΕΡΙΚΑΝΙΚΗ ΔΙΚΑΙΟΣΥΝΗ\nΠΟΥ ΔΕΝ ΧΑΊ'ΔΕΥΕΙ ΤΟΥΣ ΕΓΚΛΗΜΑΤΙΕS ΟΠΩΣ ΚΑΝΟΥΝ ΣΤΝ ΕΛΛΑΔΑ ΤΗΣ ΑΝΟΜΙΑΣ !! ΔΕΝ ΘΑ ΜΑΣ ΛΕΙΨΕΙ ΑΠΟ ΤΗΝ ΚΟΙΝΩΝΙΑ !


"ΒΟΡΕΙΑ ΕΥΒΟΙΑ" η εφημερίδα: τον πήραν χαμπάρι και οι Γάλλοι...\nΕκτενείς αναφορές και σκληρά σχόλια για την προσπάθεια του Α.Σαμαρά να "εκμεταλλευτεί τον άδικο χαμό 12 ανθρώπων στο Παρίσι", φιλοξενούν ορισμένα από τα μεγαλύτερα μέσα ενημέρωσης της Γαλλίας. Ανάμεσα τους και το περιοδικό L’Express.\nΣυγκεκριμένα, το L’Express χρησιμοποιεί ένα παλαιότερο σκίτσο του Charlie Hebdo που απεικονίζει τον Μωάμεθ να λέει:\n"C’est dur d’être soutenu par des cons". Δηλαδή, "είναι δύσκολο να σε στηρίζουν οι μαλάκες". Με αυτό τον τρόπο, η ομάδα σύνταξης σχολιάζει τις δηλώσεις του Έλληνα πρωθυπουργού, ο οποίος "προσπάθησε να συνδέσει την τρομοκρατική επίθεση με τους μετανάστες και την πολιτική της αντιπολίτευσης", όπως αναφέρουν οι συντάκτες.\nΑυτό που μένει είναι να τον καταλάβουν και οι υπόλοιποι ντόπιοι τους οποίους συνεχίζει να εξαπατά.


14/10 / 2021 16:57\nΤην ερχόμενη Πέμπτη, 21 Οκτωβρίου θα συζητηθεί στη Διάσκεψη των Προέδρων η ημερομηνία διεξαγωγής της συζήτησης στην Ολομέλεια της Βουλής του αιτήματος του ΣΥΡΙΖΑ για τη συγκρότηση εξεταστικής επιτροπής για τη διαφημιστική καμπάνια για τον κορωνοϊό και τις δημοσκοπήσεις.\nΌπως ενημέρωσε ο Πρόεδρος της Βουλής Κώστας Τασούλας στη σημερινή συνεδρίαση ακούστηκαν οι απόψεις των κομμάτων για το ζήτημα του χρονικού εύρους. Διατυπώθηκε η άποψη να αποφασίσει η Ολομέλεια επί της πρότασης του ΣΥΡΙΖΑ με πλειοψηφία τουλάχιστον 120 βουλευτών και εκ των υστέρων να αποφασίσει η εξεταστική επιτροπή που θα συγκροτηθεί για τη διεύρυνση.\nΣύμφωνα ωστόσο, με τον κ. Τασούλα αυτό δεν μπορεί να γίνει, καθώς η Ολομέλεια της Βουλής «κατευθύνει». Κατά συνέπεια πρέπει όλα να είναι ξεκάθαρα πριν τη συζήτηση και ψηφοφορία στην Ολομέλεια της Βουλής. «Πρέπει όλα να καθοριστούν στην Ολομέλεια. Πρέπει οποιαδηποτε αλλαγη να διατυπωθεί και γραπτώς πριν τη ψηφοφορία. Αυτο που θα ψηφιστεί πρεπει να εχει διατυπωθεί εγγράφως», ανέφερε σε συνομιλία του με τους δημοσιογράφους και σημείωσε ότι στην επόμενη συνεδρίαση της Διάσκεψης των Προέδρων θα ξεκαθαρίσει το ζήτημα.\n«Δεν τίθεται θέμα αλλαγής της πρότασης μας», ανέφερε από την πλευρά της η γραμματέας της Κοινοβουλευτικής Ομάδας του ΣΥΡΙΖΑ Όλγα Γεροβασίλη.\n«Υπάρχει έλλειμμα κατανόησης της πρότασης μας. Η πρόταση μας δε διερευνά γενικώς και αορίστως, έχει τις λίστες Πέτσα, δεν υπάρχει χρονική διεύρυνση σε αυτό. Μεσα στην πανδημία μοιράστηκε δημόσιο χρήμα με αδιαφανή τρόπο. Αυτα τα θέματα δεν παίρνουν καμια διεύρυνση ή τα εξετάζεις ή όχι», είπε η κυρία Γεροβασίλη και πρόσθεσε πως το θέμα των δημοσκοπήσεων, είναι από μόνο του διευρυμένο. «Είναι αυτονόητο ότι το κομμάτι αυτό μπορεί να πάει πιο πίσω. Μπορεί να πάει εις βάθος», επισήμανε χαρακτηριστικά στους δημοσιογράφους.\nΣύμφωνα με την κυρία Γεροβασίλη δεν μπορούν να συμβούν αυτά που ακούγονται για δυο κάλπες, «καθώς είναι καταστρατήγηση του Συντάγματος».\nΜέχρι στιγμής πάντως δεν έχει κατατεθεί αίτημα από την κυβερνητική πλειοψηφία για τη διεύρυνση του χρονικού πεδίου της έρευνας από το 2015.


about himself – nikos nikolaidis\n«Με πείραζε η εξάρτηση… Σκέφτομαι μήπως πρόδωσα κάποιους ανθρώπους για να αισθάνομαι πιο μοναχικός, πιο ολοκληρωμένος, πιο ανεξάρτητος και πιο ελεύθερος να εκφραστώ.»\n«Εγώ ας πούμε από πολύ μικρός κατάλαβα πως αν η φαντασία μου δεν συμπίπτει καθόλου με την πραγματικότητα θα είμαι δυστυχισμένος. Έκανα λοιπόν ό,τι μπορούσα για να κάνω τη φαντασία μου πράξη.»\n«Μπορεί να φανεί λίγο υπερφίαλο αυτό που λέω, αλλά από τότε που θυμάμαι τον εαυτό μου ζούσα σινεμά και μυθιστόρημα. Ποτέ δεν περπάτησα σε δρόμους που υπήρχαν. Ήμουν παραδίπλα και έπαιρνα τους δικούς μου. Έτσι πέρασα.»\n«Ακόμη και όταν μία σχέση πήγαινε να εξελιχθεί σε μία τυπική σχέση, ή θα έπρεπε να την εγκαταλείψω ή θα έπρεπε να την μπολιάσω με στοιχεία φιλμικά ή λογοτεχνικά, για να την αναβαθμίσω και στη συνέχεια να μπορέσω να τη ζήσω• αλλιώς δεν είχε ενδιαφέρον για μένα. Αυτό οδηγεί, αν θέλεις, σε μία σχιζοφρένεια, αλλά είμαι σχιζοφρενής, και τι έγινε;»\n«Το καλό με τη συνεργάτιδα και σύζυγό μου είναι ότι με απορρίπτει εφ’ όλης της ύλης, ειδικά μάλιστα όταν λερώνω τα φρέσκα τραπεζομάντηλά της με σάλτσες ή αφήνω τα φώτα της τουαλέτας ανοιχτά. Ανήκει σ’ έναν άλλο κόσμο, είναι πάρα πολύ θετική. Είναι πολύ ήρεμος και προσγειωμένος άνθρωπος και όταν ένα και ένα κάνουν δύο, τότε όλα καλά. Όταν όμως ένα και ένα κάνουν τρία –που συνήθως για μένα κάνουν– τότε το βάζει στα πόδια. Όταν βλέπει τις ταινίες μετά από τέσσερα-πέντε χρόνια, τότε καταλαβαίνει τι δουλειά είχαμε κάνει εκείνη την εποχή και αναθεωρεί. Συνηθίζω να την πείθω ότι δεν της δίνω καμιά σημασία. Και όταν έχει δίκιο, συνηθίζω να παρουσιάζω την άποψή της σαν δική μου και τελικά να την εξαγριώνω.»\n«Με απωθεί το γεγονός ότι για να προλάβω αυτή την εποχή που αναπτύσσεται ανόητα και άναρχα πρέπει να κάνω κι εγώ τεράστια, το ίδιο άναρχα, βήματα… Από την άλλη πλευρά, θα πρέπει να συνειδητοποιήσουν όλοι μία μεγάλη αλήθεια: η ζωή μας αξίζει πέντε δραχμές και κάθε στιγμή μπορούν να μας την πάρουν. Όταν αυτό γίνει συνείδηση, τότε όλες οι αξίες που μπήκαν στα καδράκια της γιαγιάς θα ξαναπάρουν τη θέση τους. Ο έρωτας και η αντρική φιλία, η συντροφικότητα… Κάθε άτομο που βλέπω να έρχεται από τη γωνία το υπολογίζω σαν υποψήφιο δολοφόνο. Γιατί έτσι είναι. Αν όλα αυτά γίνουν συνείδηση, τότε είναι σίγουρο ότι θα ξαναβρεθούμε πάλι.»\n«…Γιατί ο τρόπος με τον οποίο εκφράζονται και ο μικροπανικός τους δίνει το στίγμα του αναστήματός τους. Ελάχιστοι ήταν εκείνοι που προσφέρθηκαν να με βοηθήσουν. Οι άλλοι; Ίσως αντί για θεατράνθρωποι θα ’πρεπε να ’ναι εκδορείς…»\n«Εγώ έχω πλασάρει πολύ καλά έναν κυνισμό που πίσω του έχω κρυφτεί και ο οποίος έχει περάσει σ’ αυτούς που δεν έχουν την ικανότητα ή τη διάθεση ή το όργανο να τον ξεπεράσουν και να ερμηνεύσουνε αυτό που υπάρχει από πίσω. Μένουνε σ’ αυτόν τον κυνισμό κι εκεί τα χάνουν όλα.»\n«Όταν πας σε κάποιο Φεστιβάλ και θες να τραβήξεις τα βλέμματα, υπάρχει μια “διαδικασία”. Επαφές, δημόσιες σχέσεις, δώρα, κοκτέιλ που κάνεις. Δεν είμαστε για τέτοια πράγματα εμείς, προς θεού.»\n«…Έπειτα είμαι ένα άτομο που δεν πήρε ποτέ στα σοβαρά τον εαυτό του. Μόνο όταν άρχισα να δημιουργώ εχθρούς το πήρα κάπως πάνω μου και άρχισα να πιστεύω ότι κάτι σπουδαίο συμβαίνει με μένα. Τελικά κατάφερα και το ξεπέρασα. Ευτυχώς δεν συμβαίνει τίποτα.»\n«Οι νεκροί υπάρχουν ανάμεσά μας, η πόρτα με το «Άλλο» είναι πάντα ανοιχτή. Αυτό που με απασχολεί είναι η αγάπη, ότι αυτοί οι άνθρωποι έρχονται και φεύγουν μαζί … Οι νεκροί πεθαίνουν άμα τους ξεχάσουμε, όμως τι είναι πέρα από εκεί; Εκεί αν αγαπάμε θα πάμε μαζί…»\n«Για μένα η γυναίκα είναι θεϊκό και ταυτόχρονα καταστροφικό πλάσμα. ΈΕνα μωρό βαμπίρ. Για τους περισσότερους ίσως είναι ένα ον στην αλυσίδα της παραγωγής. Οι γυναίκες που ξέρω εγώ είναι δαιμονικά πλάσματα. Έχουν δικαίωμα για τα πάντα. Και μ’ αρέσουν έτσι, έστω κι αν με κολλάνε στον τοίχο.»\n«Όταν ο άντρας βρεθεί σε αρμονία με τον εαυτό του, θα σταματήσει να φοβάται τις γυναίκες. Θα ηρεμήσει μόνο αν καταλάβει ότι είναι κάτι διαφορετικό από εκείνον, κάτι που συνεχώς μεταβάλλεται, που δεν μπαίνει σε καλούπια. Δεν τις μισώ τις γυναίκες για τις τεράστιες ικανότητές τους, απλώς λυπάμαι όταν βλέπω αυτά τα τόσο αξιοθαύμαστα πλάσματα να έχουν αλλοτροιωθεί, να έχουν «σιδερωθεί». Αυτό με πειράζει πολύ.»\n«Με ρώτησε κάποτε ένας δημοσιογράφος: Πως γίνεται εσείς, ένας απροσάρμοστος, να κυκλοφορείτε ντυμένος έτσι «κυριλέ», και εγώ του απάντησα πως σήμερα, έτσι όπως κυκλοφορούνε όλοι, είναι δύσκολο να ξεχωρίσεις έναν φοιτητή από έναν μπάτσο. Ετσι κι εγώ, κυκλοφορώντας «κυριλέ» δεν βάζω κανέναν μπροστά σε τέτοιο δίλημα.»\n«Δεν με απασχόλησε ποτέ αν έχω αδικηθεί ή αν δεν έχω αδικηθεί. Μπορώ να πω ότι το έργο μου δεν ήταν επιδεκτικό εκδίκησης και αδικίας. Και να θέλανε να το αδικήσουν δε γινόταν. Αυτά που ήθελα να γίνουν γίνανε.»\n«Στα δεκαεννιά μου ένοιωθα κιόλας ογδόντα χρονών γέρος…εκεί κοντά στα σαράντα φαίνεται ότι τα τίναξα, όπως είχαν την καλοσύνη να με πληροφορήσουν κάποιοι στενοί μου φίλοι… Τώρα ζω από κεκτημένη ταχύτητα – αλλά μεταξύ μας και ποιός δεν ζει;»\n«Φοβάμαι το θάνατο. Αυτό είναι εμφανές. Αυτή η έλλειψη αυτοδιάθεσης τη συγκεκριμένη στιγμή μ’ ενοχλεί. Αυτή η καθημερινή προδοσία. Γι’ αυτό, αυτοί που αυτοκτονούν δεν είναι παρά οι αρνητικοί ήρωες του συστήματος. Ποιοί θα καταναλώνουν και ποιοί θα υπηρετούν στο στρατό; Προτιμούν ένα σασί με διαφορετικές λαμαρίνες…»


Γιατί οι συνεδρίες του Personal Training θα μπορούσαν να είναι μια από τις καλύτερες επενδύσεις που θα κάνετε για την συνολική υγεία και ευεξία σας; - Elixir Health & Fitness Boutique Studios\nΓιατί οι συνεδρίες του Personal Training θα μπορούσαν να είναι μια από τις καλύτερες επενδύσεις που θα κάνετε για την συνολική υγεία και ευεξία σας;\nH ομάδα μας είναι εδώ για να σας βοηθήσει να πετύχετε τους στόχους της φυσικής σας κατάστασης, να σας γυμνάσει με ασφάλεια αν αντιμετωπίζετε κάποια χρόνια πάθηση και να σας στηρίξει ψυχολογικά σε κάθε στάδιο.\nΓιατί όμως οι συνεδρίες του Personal Training θα μπορούσαν να είναι μια από τις καλύτερες επενδύσεις που θα κάνετε για την συνολική υγεία και ευεξία σας;\nΟι περισσότεροι από εμάς δουλεύουμε σκληρότερα παρουσία άλλων. Ένας προπονητής μπορεί να παρέχει την ενθάρρυνση, την ενέργεια και τα κίνητρα που χρειάζεστε για να ακολουθήσετε ένα συστηματικό πρόγραμμα άσκησης. Να σας βοηθήσει να ορίσετε στόχους, να δημιουργήσετε μαζί ένα πρόγραμμα και να γιορτάσετε μαζί την ημέρα που θα τους κατακτήσετε.\nΒρίσκετε δύσκολο να ακολουθήσετε ένα πρόγραμμα ή μια συνήθεια; Ένας προπονητής μπορεί να σας βοηθήσει να ξεπεράσετε όλες τις δικαιολογίες που μπορεί να χρησιμοποιήσετε για να αποφύγετε τη δέσμευσή σας για άσκηση.\nΕίναι πολύ πιο δύσκολο να παραλείψετε το γυμναστήριο όταν γνωρίζετε ότι σας περιμένει κάποιος.\nΗ φυσική κατάσταση μπορεί να προκαλέσει σύγχυση. Υπάρχουν πολλές πληροφορίες σχετικά με το Fitness. Κάντε αυτό, όχι αυτό. Cardio πριν ή μετά την προπόνηση δύναμης; Τί ισχύει όμως; Ποιές είναι οι πραγματικές σας ανάγκες; Ποιες είναι οι πιο αποδοτικές μέθοδοι άσκησης για εσάς;\nΟ προπονητής σας μπορεί να σας βοηθήσει να βρείτε αξιόπιστες πληροφορίες και να σας καθοδηγήσει στο ταξίδι φυσικής κατάστασης. Μπορεί να σας απαλλάξει από περιττές έννοιες ώστε να αξιοποιήσετε όλη σας την ενέργεια στην επίτευξη των στόχων σας.\nΗ συνεργασία με έναν προπονητή σας επιτρέπει να είστε σίγουροι για τον τρόπο εκτέλεσης των ασκήσεων, τη χρήση του εξοπλισμού και την επίτευξη των στόχων σας . Μετά από μερικές συνεδρίες, θα νιώσετε έτοιμοι και πιο σίγουροι να αντιμετωπίσετε την πρόκληση. Μπορεί να σας εφοδιάσει με αυτοπεποίθηση και θα σας βοηθήσει να παραμείνετε στο πρόγραμμα άσκησής σας μακροπρόθεσμα.\n5. Γυμναστείτε με ασφάλεια\nΕάν είστε αρχάριοι θα σας βοηθήσει να γυμναστείτε με ασφαλή και αποτελεσματικό τρόπο. Αφιερώνοντας χρόνο για να μάθετε την σωστή τεχνική άσκησης μπορείτε να βελτιώσετε τα αποτελέσματά σας και να αποτρέψετε ενοχλητικούς τραυματισμούς.\n6. Εξατομικευμένη Προπόνηση\nΤο κάθε σώμα, ο κάθε άνθρωπος είναι διαφορετικός. Η μοναδική μηχανική του σώματός σας, η εμπειρία, οι στόχοι, το επίπεδο φυσικής κατάστασης, οι συμπάθειες και οι αντιπάθειες σας σε συγκεκριμένες ασκήσεις μπορούν να κατευθύνουν τον προπονητή να δημιουργήσει ένα πρόγραμμα που να ανταποκρίνεται στις ανάγκες σας. Με ένα πρόγραμμα που σας ταιριάζει, είναι πιο πιθανό να διατηρήσετε τη συνήθεια και να δείτε αποτελέσματα.\n7. Άσκηση για την υποστήριξη αθλητών\nΘέλετε να συμμετάσχετε στον το πρώτο σας μαραθώνιο ή να προετοιμαστείτε για ένα τουρνουά μπάσκετ ; Θέλετε να βελτιώσετε την αλτικότητα σας στο βόλεϊ; Ακόμη και αν αγωνίζεστε σε επαγγελματικό επίπεδο ο προπονητής σας μπορεί να σχεδιάσει ένα πρόγραμμα γυμναστικής ειδικά για το άθλημά σας, το οποίο θα βελτιώσει την απόδοσή σας και θα μειώσει την πιθανότητα τραυματισμού σας κατά τη διάρκεια του αγώνα.\n8. Άσκηση για ειδικούς πληθυσμούς\nΗ άσκηση είναι ευεργετική για την πρόληψη ή τη διαχείριση πολλών κοινών χρόνιων παθήσεων όπως ο διαβήτης, οι καρδιακές παθήσεις και η υπέρταση. Ωστόσο, οι ασκούμενοι με χρόνιες παθήσεις απαιτούν πρόσθετες προφυλάξεις και εξατομικευμένο πρόγραμμα. Ένας καταρτισμένος προπονητής με ειδίκευση στις χρόνιες παθήσεις μπορεί να σχεδιάσει ένα πρόγραμμα, να σας γυμνάσει με ασφάλεια και να προσφέρει μια θετική εμπειρία άσκησης.\n9. Νικήστε την γήρανση\nΤο σώμα μας αλλάζει καθώς μεγαλώνουμε. Ίσως οι ασκήσεις που εκτελείτε να μην λειτουργούν πλέον στο σώμα σας ή ίσως έχετε σταματήσει να βλέπετε αποτελέσματα. Ένας προπονητής μπορεί να σας βοηθήσει να σχεδιάσετε ή να προσαρμόσετε το πρόγραμμά σας καθώς μεγαλώνετε, κάτι που θα σας επιτρέψει να διατηρήσετε τη λειτουργικότητα και τη δύναμη του.\nΕίτε το πιστεύετε είτε όχι, η άσκηση μπορεί να είναι ευχάριστη. Ένας έμπειρος προσωπικός προπονητής μπορεί να κάνει την άσκηση αποτελεσματική και διασκεδαστική ταυτόχρονα. H άσκηση σε small group μπορεί να είναι ένας πολύ καλός τρόπος για να αυξήσετε την διασκέδαση, να κοινωνικοποιηθείτε και να γυμναστείτε με παρέα. Η συνεργασία με έναν προπονητή της επιλογής σας και η εμπιστοσύνη σε αυτόν είναι αρκετά για να σας προσφέρουν την ιδανική προπόνηση.\nΗ εμπειρία των προπονητών μας σε συνδυασμό με τον σύγχρονο εξοπλισμό και την τεχνολογία σας εγγυάται το επιδιωκόμενο αποτέλεσμα.\nΕνημερωθείτε αναλυτικά για την υπηρεσία του Personal Training\nTags:personal trainer, personal training\n4 Comments on “Γιατί οι συνεδρίες του Personal Training θα μπορούσαν να είναι μια από τις καλύτερες επενδύσεις που θα κάνετε για την συνολική υγεία και ευεξία σας;”\n08.01.2020 at 5:22 am\nΕνδιαφέρομαι για personal pilates. Ποιό το κόστος και πως γίνεται η χρέωση(ανά μάθημα,μηνα);\n08.01.2020 at 7:09 am\n08.02.2020 at 10:29 pm\nΘα μπορούσαμε να έρθουμε μητέρα και γιος;(ανήλικο δημοτικού)\n08.03.2020 at 8:37 am\nΘα σας ενημερώσουμε μέσω email.


Δήμος Ξάνθης: Δίνουμε αίμα με την καρναβαλική μας στολή, σώζουμε μια ζωή. | Όμορφη Πόλη\nΑρχική » Δήμος Ξάνθης: Δίνουμε αίμα με την καρναβαλική μας στολή, σώζουμε μια ζωή.\nΥποβλήθηκε από tarnaout στις Δευ, 2021-03-08 07:07.\nΚαρναβάλι σημαίνει χαμόγελο, σημαίνει χαρά, ρυθμό, κέφι......ζωή.\nΤην τελευταία Κυριακή της Απόκριας, η καθιερωμένη παρέλαση δίνει φέτος τη θέση της σε μια εθελοντική αιμοδοσία.\n"Δίνουμε αίμα με την καρναβαλική μας στολή, σώζουμε μια ζωή", σημειώνει ο Δήμος Ξάνθης, σε σχετικό μηνυμά του.\nΟι διοργανωτές των ΘΛΕ προτρέπουν όλους τους πολίτες να φορέσουν την καρναβαλική τους στολή και τη μάσκα τους και να δώσουν αίμα στην εθελοντική αιμοδοσία που διοργανώνεται από το σύλλογο εθελοντών αιμοδοτών «Η ΑΓΑΠΗ» και την κινητή μονάδα αιμοδοσίας το Γ.Ν. «Γεώργιος Παπανικολάου».\nΦοράμε λοιπόν την καρναβαλική μας στολή και δίνουμε αίμα την Κυριακή, 14 Μαρτίου 2021 στο φουαγιέ του αμφιθεάτρου Ξάνθης στις 10 π.μ έως τις 6 μ.μ. σε συνεργασία με το σύλλογο εθελοντών αιμοδοτών «Η ΑΓΑΠΗ» και την κινητή μονάδα αιμοδοσίας το Γ.Ν. «Γεώργιος Παπανικολάου».


Το Προεδρείο της Ένωσης Αστυνομικών Υπαλλήλων Θεσσαλονίκης πραγματοποίησε επίσκεψη σε διάφορα σημεία της πόλης, όπου οι Αστυνομικοί εκτελούν χρέη σκοπού σε ευπαθείς στόχους.\nΈχουν περάσει σχεδόν δυο χρόνια από τότε που η Ένωση απέστειλε την υπ’αριθμ. 88/2018 από 3-7-2018 επισυναπτόμενη πρόταση για την δημιουργία Υπηρεσίας Φύλαξης Ευπαθών Στόχων στη Διεύθυνση Αστυνομίας Θεσσαλονίκης. Δυστυχώς, μέχρι σήμερα, σχεδόν τίποτα δεν έχει αλλάξει και οι λόγοι που υπαγορεύουν την ανάγκη υιοθέτησης της πρότασής μας παραμένουν αμετάβλητοι.\nΣτην εν λόγω πρόταση είχαμε αναφέρει με ακρίβεια και αριθμητικά στοιχεία τα προβλήματα που παρουσιάζουν οι σκοπιές της ΓΑΔΘ. Αυτό είχε ως αποτέλεσμα, η Ηγεσία να προχωρήσει σε κάποιες λύσεις, οι οποίες ήταν πρόσκαιρες και γρήγορα γυρίσαμε στην πρότερη κατάσταση.\nΑκόμα και η διακοπή ορισμένων φυλάξεων -διότι αποδείχθηκε ότι δεν συνέτρεχαν πλέον οι λόγοι που τις επιβάλλουν- σε σύντομο χρονικό διάστημα άρθηκε και η Ελληνική Αστυνομία τις επωμίζεται μέχρι σήμερα.\nΚατά την παραμονή των εκπροσώπων μας στα διάφορα φυλάκια σκοπών, διαπιστώθηκε ότι σε πολλές σκοπιές υπάρχουν πολλές φθορές που δεν επισκευάζονται λόγω αμέλειας, με συνέπεια οι Αστυνομικοί να εκτίθενται σε κίνδυνο της σωματικής ακεραιότητας και της υγείας τους. Για παράδειγμα, εντοπίσαμε ότι υπάρχουν σκοπιές χωρίς κλειδαριές, με ασυντήρητα ή μη λειτουργικά κλιματιστικά, με προβολείς που δεν λειτουργούν γιατί κανείς δεν προβλέπει την αντικατάσταση των λαμπτήρων, ενώ παράλληλα, οι συνάδελφοι μάς εξέφρασαν παράπονα γιατί υπάρχουν σκοπιές που πλημμυρίζουν όταν βρέχει. Επίσης, σε καμία σκοπιά δεν έχει γίνει απολύμανση ή βιολογικός καθαρισμός, παράλειψη που παίρνει ακόμα μεγαλύτερες διαστάσεις στην εποχή του κορωνοϊού.\nΕντούτοις, επιβάλλεται να προχωρήσουμε σε μια εκ βάθους αναθεώρηση του γενικότερου τρόπου που φυλάσσονται οι ευπαθείς στόχοι. Όπως ενημερωθήκαμε, σε σημαντικούς στόχους, εκτός του σκοπού διατίθεται πεζή περιπολία ενός μόνο ατόμου(!) ως επιπλέον συνδρομή. Φυσικά, η απόφαση αυτή αυτοακυρώνεται καθότι για ευνόητους λόγους δεν επιτρέπεται ένας Αστυνομικός να περιπολεί μόνος του.\nΟμοίως, έχει παρατηρηθεί ότι σε αρκετά γραφεία πολιτικών κομμάτων-πρεσβειών δεν υπάρχουν φυλάκια ή ειδικά διαμορφωμένοι χώροι για το αστυνομικό προσωπικό. Κατά συνέπεια, οι συνάδελφοι μετατρέπονται σε άτυπους «θυρωρούς», χωρίς να εξασφαλίζονται οι προϋποθέσεις για την ασφαλή εκτέλεση της υπηρεσίας τους. Ακόμα πιο ακραία είναι η εκτέλεση υπηρεσίας σκοπού στα σκαλοπάτια μεταξύ ορόφων! Η λογική του ιθύνοντα νου χρήζει διερεύνησης και πρέπει να ελεγχθεί.\nΓια όλα τα παραπάνω, η Ένωσή μας ενημέρωσε προφορικά τον Γενικό Αστυνομικό Διευθυντή Θεσσαλονίκης και τον Διευθυντή Αστυνομίας Θεσσαλονίκης, οι οποίοι αμφότεροι μάς διαβεβαίωσαν ότι θα προβούν στις απαραίτητες ενέργειες ώστε να επισκευαστούν και να απολυμανθούν οι σκοπιές.\nΩστόσο, οι πολυάριθμοι φυλασσόμενοι στόχοι και οι κατ’ εξακολούθηση παραβιάσεις των κανόνων υγιεινής και ασφάλειας, δεν μας αφήνουν πολλά περιθώρια εφησυχασμού. Κι αυτό γιατί όσο συνεχίζουν να εισάγονται νέοι στόχοι χωρίς να έχει εξασφαλιστεί η απόλυτη τήρηση των κανόνων υγιεινής και ασφάλειας, ο ίδιος ο Αστυνομικός θα μετατρέπεται σε στόχο. Μόνο αν οι παρεμβάσεις αποκτήσουν μόνιμο χαρακτήρα και δημιουργηθεί μια κεντρική Υπηρεσία που θα ασχολείται σε βάθος με τη διάθεση των δυνάμεων και τα προβλήματα που ανακύπτουν, θα αλλάξει η υφιστάμενη κατάσταση.\nΗ Ένωσή μας επιμένει και επαναφέρει την πρόταση για καθολική αξιολόγηση των ευπαθών στόχων της ΓΑΔΘ και την δημιουργία Υπηρεσίας Φύλαξης Ευπαθών Στόχων στη Διεύθυνση Αστυνομίας Θεσσαλονίκης, με Αστυνομικούς που θα προέρχονται από όλες τις Αστυνομικές Διευθύνσεις της ΓΑΔΘ. Οι ενέργειες αυτές, θα αλλάξουν θεμελιωδώς τον τρόπο φύλαξης των ευπαθών στόχων και θα θωρακίσουν υπηρεσιακά τους Αστυνομικούς-σκοπούς της ΓΑΔΘ.